Mašinski fakultet se uključio u modernizaciju "Železnice" - Gradjevinarstvo.rs\nMašinski fakultet se uključio u modernizaciju "Železnice"\n23.10.2015. | RTV\nGeneralni direktor „Železnica Srbije“ Miroslav Stojčić i dekan „Mašinskog fakulteta“ Univerziteta u Beogradu Radivoje Mitrović potpisali su memorandum o saradnji, koji predviđa stručnu podršku tog fakulteta u modernizaciji železničkog sistema.\nMemorandum je potpisan u Ministarstvu privrede, a njime su utvrđeni okviri saradnje, razmena iskustva, transfer znanja i tehnologije, stručno usavršavanje zaposlenih i obezbeđenje stručnih ekspertiza i konsultacija.\nDržavni sekretar u Ministarstvu privrede Miloš Petrović je izjavio da je saradnja „Železnica“ i „Mašinskog fakulteta“ uspostavljena uz podršku tog ministarstva. Petrović je rekao da je pokrenuta akcija povezivanja univerziteta sa privredom ističući da postoji veliki prostor za saradnju „Železnica Srbije“ i „Mašinskog fakulteta“, jer na tom fakultetu postoji smer za železnice.\n- Mislimo da projekti „Mašinskog fakulteta“ mogu da pojeftine održavanje tehničkih sistema „Železnice“, koj tu imaju enormne troškove – naglasio je Petrović.\nOn je dodao da Ministarstvo privrede i na taj način pokušava da promeni poslovanje javnih preduzeća u Srbiji, ali tako i da uposli mlade stručnjake.\nStojčić je podsetio da je u toku reforma celokupnog železničkog sistema, čiji je cilj upravo modernizacija, uvođenje novih tehnologija, informatička podrška, smanjivanje troškova, obuka radne snage i drugo.\n- U obavezi smo da pružimo nešto novo i kvalitetnije i da zajednički promenimo sliku srpskih železnica i naše zemlje – poručio je Stojčić. On je kazao da su mnogo procesi u okviru poslovanja Železnice zastareli i da taj sistem mora da se menja i osavremeni.\nMitrović je istakao da je „Mašinski fakultet“ uvek bio perjanica Univerziteta u Beogradu, koji spada u pet najboljih u Jugostičnoj Evropi.\n- Činjenica da svet to više prepoznaje i ceni nego mi me ne raduje, ali sam uveren da ćemo i mi shvatiti koliko je to važno biti među 400 najboljih univerziteta u svetu od ukupno oko 22.500, što je fantastičan rezultat koji Srbija odavno nije postigla ni u jednoj oblasti – istakao je on.\nMitrović je naglasio da „Mašinski fakultet“ ima mnogo toga da ponudi „Železnicama Srbije“ i pomogne u realizaciji mnogih projekata.\n- U narednom periodu ćemo u ove procese uključiti i Ministarstvo prosvete, nauke i tehnološkog razvoja, da subevencije koje se daju za naučno-istraživačke projekte usmere na teme od interesa za železnicu, elektroprivredu i mnoge druge kompanije – rekao je Mitrović. On je istakao da je cilj da se veliki naučni potencijal koji Srbija ima komercijalizuje, od čega će građani imati veliku korist.\nMitrović je predložio da „Železnice“ deo zaposlenih usmere na usavršavanje na Mašinskom fakultetu, kako bi imale što stručniji kadar, prenosi „Tanjug“.\nBroj prijava za izvođenje građevinskih radova...\nU Moravičkom upravnom okrugu podneto je 866 prijava za izvođenje različitih vrsta građevinskih radova na gradilištima na teritoriji Čačka, Gornjeg Milanovca, Ivanjice i Lučana do 12. no...\nNajveći rast vrednosti građevinskih radova u ...\nVrednost izvedenih radova u građevinarstvu na teritoriji Srbije povećana je za 39,9 odsto u trećem kvartalu 2019. u odnosu na isti period prethodne godine, pokazuju najnoviji podaci Rep...\nČetiri umetnička fakulteta nalaziće se pored ...\nTemelji univerzitetskog kampusa u kojem će biti smeštena četiri umetnička fakulteta i Rektorat Univerziteta umetnosti u Beogradu, trebalo bi da budu postavljeni krajem naredne godine na...\nSve gradske opštine, dva meseca nakon usvajanja novog statuta grada, napokon su se usaglasile sa najvažnijim aktom. U skladu sa najavljenim novinama, od petka opštine primaju predmete z...\nPotprеdsеdnica Vladе Rеpublikе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, potpisaćе sutra, 19. oktobra, u sklopu posеtе ruskog prеmijеr...


Pobuna na Guglu autora Kate Conger, Noam Scheiber Čitajte onlajn na Bookmateu\nprvo, kaže, današnji IT-jevci, za razliku od prethodnih generacija, grade koalicije i izvan zidova svojih kompanija, zbog čega je poslodavcima teže da ih izoluju. Sklapaju saveze bez obzira na klasu i kategoriju radnog mesta, i smeštaju se u širu političku i kulturološku reakciju na ekstremnu nejednakost koju je tehnološka industrija počela da oličava.\nUspeh bilo koje radničke organizacije u Guglu zavisiće od broja radnika koje uspe da mobiliše, rekli su, pa što se ne bismo usredsredili na to? Neko vreme bila je popularna ideja o takozvanom sindikatu solidarnosti – vrsti sindikalnog organizovanja za koje se nije tražila sertifikacija u skladu s federalnim zakonom o radu.\nviše projekata prodatih posredstvom spoljnih saradnika; među njima su bili i ugovori za usluge Gugl klauda u vrednosti od 15 hiljada dolara, ugovor za verziju Gugl hroma (Google Chrome) vredan oko 700 hiljada dolara, kao i treći ugovor, vredan oko 600 hiljada dolara, za Gugl mape (Google Maps).


Karići grade objekte za Olimpijadu : Nadlanu.com\nKarići grade objekte za Olimpijadu\nObjavljeno 31. jula 2010. / 00:00:00\nBEOGRAD, 31. jula 2010. (Beta) - Jedan od direktora ruske Naftno-gasne kompanije "Itera" Dragomir Karić potpisao je u Moskvi ugovor o projektovanju i izgradnji objekta za Organizacioni komitet XXII Zimskih olimpijskih i XI Zimskih paraolimpijskih igara 2014. godine u Sočiju, saopšteno je u subotu iz te kompanije.\nU saopštenju se navodi da je vrednost radova procenjena na više od 100 miliona dolara i da će ta zgradu imati 30.000 kvadratinih metara poslovnog prostora i 360 parkinga za automobila. Prilikom potpisivanja ugovora Karić je najavio da bi izgradnja trebalo da počne 2012. godine i da će Olimpiski komitet u tu zgradu moći da se useli na vreme, navedeno je u saopštenju.\nPrema njegovim rečima, na poslovima će biti angažovani i srpski građevinari, a zgrada će biti opremljena najmodernijom tehnikom.\nKarić je za današnje "Večernje novoti" demantovao informaciju i navode medija da su njegova braća Bogoljub i Sreten Karić kupili azil od Rusije. "Zbog ugleda koji imamo u Rusiji, sigurno smo mogli da dobijemo azil da nam je bio potreban. Mi ga nismo ni tražili. Novinari bi morali da znaju da se azil u Rusiji ne može kupiti", istakao je Karić.


Dan online - Kultura: Ćirilicom se vraćamo sebi - 2020-12-15\nKultura UKCG O ODLUCI MINISTARSTVA PROSVJETE, NAUKE, KULTURE I SPORTA\nVesna Bratić Ćirilicom se vraćamo sebi UKCG izražava zadovoljstvo što se ćirilica, koju bivši režim nije uspio da zatre, novom odlukom resornog Ministarstva još više približava svim građanima\nUdruženje književnika Crne Gore pozdravilo je odluku ministarke prosvjete, nauke, kulture i sporta, prof. dr Vesne Bratić, da na Fejsbuk nalogu resornog Ministarstva bude i ćirilica, kao viševjekovno pismo, u kojem je sabran iskonski identitet Crnogoraca, Srba i drugih naroda sa tla Crne Gore, njihovo arhetipsko pamćenje, istorija, kultura i sve javne i skrivane stranice slavne istorije Crne Gore.\nUKCG ističe da je prvo bilo za očekivati da ćirilica krene iz kabineta premijera Krivokapića uz, razumije se, poštovanje i ravnopravnost ćiriličnog i latiničnog pisma.\n– Za razliku od nekih, koji povodom kulturološkog gesta Bratićeve ocjenjuju da je riječ o novoj Crnoj Gori, UKCG ističe da je više riječ upravo o staroj Crnoj Gori, njenom duhovnom ćiriličnom biću, u kojem nam je zapretano sve najvrjednije što baštinimo kroz vjekove. UKCG se još jednom pita zašto je već bivša vlast u najljepšem pismu na svijetu, našoj ćirilici, prepoznavala svog neprijatelja, bježeći ka drugim pismima da bismo, navodno, na taj način pronašli naš identitet, koji bez ćirilice i ne postoji. Njenim vraćanjem na zvaničnu stranicu Ministarstva još jednom je dokazano da su jezik i pismo neuništivi, i da se uvijek vraćaju svom narodu nakon pokušaja progona, pri čemu svi oni, koji su nastojali da zatru pismo, zatiru svoje političke i građanske perspektive - navodi se, između ostalog, u saopštenju UKCG dostavljenom „Danu”.\nUKCG izražava zadovoljstvo što se ćirilica, koju bivši režim nije uspio da zatre, novom odlukom resornog Ministarstva još više približava svim građanima Crne Gore, posebno onima od kulture, koji znaju da ljudi dolaze i prolaze, a pisma ostaju kao dokumenti kroz vjekove, koji slave svoje narode.


Održava se zajednički okrugli sto institucija radi nadgledanja finansija političkih partija i potrebe za institucionalnom koordinacijom – CIK\nPriština, 31. maj 2022 – Danas je u Centralnoj izbornoj komisiji organizovan okrugli sto na temu: „Nadzor finansiranja političkih partija – potreba za institucionalnom koordinacijom.\nNë këtë tryezë, ku përveç KQZ-së, morën pjesë edhe përfaqësues e drejtues të institucioneve tjera: Drejtori i Agjencisë Anti-Korrupsion, Yll Buleshkaj, Drejtori i ATK-së, Ilir Murtezaj dhe nga Prokuroria e Shtetit, prokurori Arian Gashi, u dakordua për nevojën e bashkëpunimit edhe në të ardhmen në mbikëqyrjen e financave të partive politikeNa ovom okruglom stolu, gde su pored CIK-a, učestvovali i predstavnici i rukovodioci drugih institucija: direktor Agencije za borbu protiv korupcije Yll Buleshkaj, direktor PAK-a Ilir Murtezaj i iz Državnog tužilaštva, tužilac Arian Gashi, saglasili su se da je potrebna saradnja i u budućnosti u nadzoru finansija političkih partija.\nNa ovom sastanku, predsedavajući CIK-a, Kreshnik Radoniqi je rekao da je odgovornost za poboljšanje i unapređenje transparentnosti i odgovornosti zadatak institucija, političkih partija, civilnog društva i medija. „Finansijska transparentnost političkih partija je neophodna da bi se obezbedio kredibilitet političkih partija kod građana, ali i da bi se garantovala odgovornost za novac koji partije dobijaju iz državnog budžeta ili od drugih donatora“, rekao je Radoniqi.\nOn je dodao da je Centralna izborna komisija u velikoj meri doprinela transparentnosti finansiranja političkih partija. „Upravo radi povećanja transparentnosti pred građanima, CIK već nekoliko godina objavljuje finansijske izveštaje i izveštaje o izbornoj kampanji, čak i kada su nerevidirani. Objavljivanje podataka, bilo od strane političkih partija ili od strane institucija, stvara uslove da građani, mediji, civilno društvo prate finansiranje političkih subjekata”, rekao je Radoniqi.\nRukovodioci ostalih institucija takođe su izrazili njihovu posvećenost u ispunjavanje njihovih zakonskih obaveza.


Srbijanski mediji “otkrivaju”: Sanela Jenkins je kreirala film Angeline Jolie – Informer\nFilm Angeline Jolie “U zemlji krvi i meda” je od prvobitne priče o zabranjenoj ljubavi između srpskog vojnika i Bošnjakinje pretvoren u antisrpski propagandni pamflet zahvaljujući Saneli Jenkins, jednoj od najbogatijih žena porijeklom iz BiH!\nPress RS je došao u posjed informacije da je Jenkinsova, prema instrukcijama svog političkog mentora Harisa Silajdžića, iskoristila novac i kontakte u Hollywoodu i izmjenila prvobitni scenario Angelininog filma. Silajdžić i Jenkinsova izboksovali su da Srbi u filmu budu gori i od Hitlerovih nacista, a sve kako bi pažnju američke administracije i međunarodne zajednice ponovo okrenuli na BiH i zapadni Balkan.\nPrema izvorima bliskim Fondaciji za BiH, koju u Sarajevu vode prijatelji Sanele Jenkins, poznata američka džetseterka uložila je znatan napor da se u film “U zemlji krvi i meda” unesu “određene” izmjene i da bi poruka filma trebalo da bude “zlo se može ponoviti ukoliko SAD i zapadne zemlje dignu ruke od BiH”.\n” Sanela Jenkins je od početka bila upoznata sa realizacijom filma i to je sve što možemo da kažemo” – rekli su izvori Pressa, ali su odbili da preciziraju u čemu su se sastojale intervencije u scenariju filma.\nSagovornici Pressa RS, dobro upućeni u to kako je sniman film “U zemlji krvi i meda”, tvrde da je Jolieva u svoj scenario naknadno ubacila scene masovnih ubistava Bošnjaka iz Srebrenice, te dijelove u kojima Srbi nasumice ubijaju civile i djecu u gradskim četvrtima Sarajeva, snajperišu po gradu i pucaju na vozila sa oznakama Crvenog krsta. Izvori tvrde da su izmjene izvršene i na samom kraju filma, u kome srpski vojnik ne oslobađa već ubija ženu koju voli i predaje se snagama UN, navodeći da je on “ratni zločinac”.\nSama Jenkinsova je u avgustu 2010. indirektno priznala da je uključena u organizaciju posjete Angeline Jolie i njenog supruga Brada Pitta izbjegličkim centrima u istočnoj Bosni. Ona je u avgustu iste godine organizovala i posjetu Jolieve Predsjedništvu BiH i razgovor sa Harisom Silajdžićem i Željkom Komšićem. Tom sastanku nije prisustvovao srpski član Predsjedništva BiH Nebojša Radmanović.


f UNESKO konferencija o zagadjivačima voda u SANU - Arhus Centar Subotica\nUNESKO konferencija o zagadjivačima voda u SANU\nOrganizacija za obrazovanje, nauku i kulturu Ujedinjenih nacija (UNESCO) najavila je danas da će se u Beogradu, od 9. do 11. jula, održati medjunarodnu konferenciju o zagadjivačima voda koji nisu regulisani medjunarodnim standardima zaštite životne sredine.\nKonferencija o "Emergentnim zagadjivačima u vodama", koji označavaju materije u vodama ne regulisane medjunarodnim standardima zaštite životne sredine, poput farmaceutskih suprtanci ili industrijski aditivi, organizuje se u saradnji sa Institutom za vodoprivredu "Jaroslav Černi" i Srpskim društvom za zaštitu voda.\nTokom skupa, koji će se održati u Srpskoj akademiji nauka i umetnosti, vodeći domaći i svetski stručnjaci predstaviće najnovije metode i istraživanja koja se odnose na prisustvo emergentnih zagadjivača u vodama.\nKako je najavljeno, biće predstavljene metode za otkrivanje emergentnih zagadjivača i produkata njihove transformacije, a govoriće se i njihovoj toksičnosti, emisijama i tretmanu.\nPodseća se da uobičajeni načini tretmana uglavnom ne uklanjaju te supstance iz otpadnih voda, kao i da rizici zbog njihovog prisustva u vodama uglavnom nisu poznati, a često nedostaju i podaci o njihovoj ekotoksičnosti.\nZbog toga je teško predvideti uticaj tih zagadjivača na čoveka, živi svet u vodama i druge organizme, kao i ekosisteme uopšte.\nUNESKO upozorava da uticaj klimatskih promena, a posebno smanjivanje malih voda, može dodatno otežati situaciju po pitanju emergentnih zagadjivača u odredjenim delovima sveta.


RTCG - Radio Televizija Crne Gore - Nacionalni javni servis :: Region :: Tajani da se u potpunosti ogradi od svojih riječi\nPAHOR OČEKUJE 13. 02. 2019. 21:04 >> 20:32 5\nPredsjednik Slovenije Borut Pahor rekao je danas da očekuje da se predsjednik Evropskog parlamenta Antonio Tajani u potpunosti ogradi od svoje izjave o italijanskoj Istri i Dalmaciji.\n"Riječi koje je predsjednik Evropskog parlamenta Antonio Tajani izrekao u nedjelju na svečanosti u Bazovici mogu se shvatiti i kao teritorijalni zahtjevi. Očekujem da se Tajani u potpunosti ogradi od svojih riječi", rekao je Pahor u Ljubljani.\nPahor je dodao da bi Tajani to trebalo da učini što je prije moguće kako bi utihhnula rasprava koja je zbog toga pokrenuta, prenijela je agencija STA.\nTajani je u nedjelju, na obilježavanju Dana sjećanja na žrtve fojbi, Italijane koji su tokom i neposredno poslije Drugog svjetskog rata pobijeni i bačeni u istarske kraške jame, rekao da su oni koji poriču fojbe i egzodus Italijana iz Istre, Rijeke i Dalmacije saučesnici toga što se dogodilo.\nObraćanje učesnicima ceremonije u Bazovici kod Trsta, među kojima je bio i ministar unutrašnjih poslova Italije Mateo Salvini, Tajani je završio riječima: "Živio Trst, živjela italijanska Istra, živjela italijanska Dalmacija".\nDan kasnije Tajani je rekao da u njegovom govoru na skupu povodom Dana sjećanja na žrtve fojbi nije bilo nikakvih teritorijalnih pretenzija prema Hrvatskoj i Sloveniji i da mu je žao ako su njegove izjave pogrešno shvaćene.\nPahor je danas rekao da "Evropa, zasnovana na pomirenju i uzajamnom poštovanju ne može da žmuri pred takvim riječima".\nOn je dodao da to nije prvi put da visoki predstavnici italijanske politike ponavljaju ocjene i stavove koji su neprihvatljivi.\n"Prvi put se to događa u kontekstu evopske politike, kada je ta evropska ideja kohezije i saradnje slabija kada postoje ozbiljni znaci njene krize, kada takvi stavovi postaju još više zabrinjavajući", kazao je Pahor dodajući da od Tajanija očekuje "odgovarajući i dovoljno jasan odgovor".


U Beogradu održan sastanak predsedništva RCSEE - rcsee\nTokom drugog dana sajma “SEE Mobility 2019” održan je sastanak Predsedništva našeg klastera kojem su prisustvovali sledeći članovi: Milan Vučković (Direktor RCSEE), Dragoljub Rajić (Koordinator RCSEE), Zvonimir Viduka (kompanija Altpro i predstavnik iz Hrvatske), Žarko Rončević (Elnos, predstavnik iz BiH i Srbije), Vlado Pavlović (Siemens Mobility Cerovac iz Srbije) i Volker Drenkhahn (AEbt iz SR Nemačke).\nČlanovi Predsedništva koji nisu bili prisutni ovom sastaku iz opravdanih razloga su predstavnici iz Slovenije i Austrije.\nPredsedništvo je donelo nekoliko strateških odluka kao:\n– da se prihvati poziv iz ERCI (European Railway Clusters Initiative) da na predstojećem susretu u Birmingemu 23. maja naš klaster postane punopravni član;\n– Da se broj osoba Predsedništva proširi za još do dve osobe nakon što se aktuelni članovi izjasne da li ostaju na dosadašnjim pozicijama ili žele da se povuku zbog svojih drugih prioriteta o čemu treba da obaveste direktora Klastera;\n– Dosadašnji direktor, Milan Vučković, predložio je da odstupi sa svoje pozicije predloživši kao novog direktora Dragoljuba Rajića, dosadašnjeg operativnog direktora, a što je jednoglasno usvojeno. Milan Vučković će ubuduće obavljati funkciju operativnog direktora odnosno koordinatora Klastera.\n– Menadžment Klastera će, prema predlogu člana iz Nemačke (Volker Drenkhahn) uraditi plan finansija za narednu godinu kako bi se rešio problem prostorija klastera u Beogradu;\nKada je reč o planovima za naredne aktivnosti u ovoj godini definisano je sledeće:\n– Da se tokom maja pozovu članovi RCSEE da uzmu učešće na zajedničkom štandu Klastera na važnom događaju InnoRail u Budmipešti od 12. do 14. novembra ove godine. Tom prilikom predstavnik našeg Klastera će, kao i prošle godine, nastupiti kao referent u zvaničnom programu.\n– Da se u septembru 2019. u Zagrebu organizuje predavanje od strane menadžera našeg člana, kompanije AEbt iz Nirnberga, na temu “Šta je zaista 4. železnički paket?”\n– Da se pristupi neophodnim izmenama sajta Klastera kako bi njeni sadašnji i budući članovi imali dodatne benefite;\n– Da se sugeriše svim aktivnim članovima da pomognu jačanje klastera kroz njegovu promociju među njihovim poslovnim partnerima.\nDragoljub Rajić, novi direktor RCSEE\nPreviousPrevious post:RCSEE primljen u Evropsku asocijaciju železničkih klastera – ERCINextNext post:Potpisana dva značajna ugovora o međunarodnoj saradnji na sajmu “SEE MOBILITY 2019”


Evropska komisija je zvanično pokrenula Platformu za pravednu tranziciju kako bi pomogla članicama EU da pripreme svoje teritorijalne planove za pravednu tranziciju i iskoriste više od 150 milijardi evra iz Mehanizma za pravednu tranziciju.\nOva internet platforma pružiće tehničku i savetodavnu podršku javnim i privatnim zainteresovanim stranama u regionima zavisnim od upotrebe uglja i sa velikim emisijama CO2. Takođe, olakšaće pristup informacijama o mogućnostima finansiranja i pružanja tehničke pomoći.\nKao jedan od prvih koraka Platforma će do kraja godine objaviti bazu projekata i stručnjaka, saopštila je EK.\nPlatforma će, kako je navedeno, osigurati da 40 milijardi evra iz Fonda za pravednu tranziciju bude usmereno u prave projekte i da nijedna regija ne bude zaboravljena.\nInače, pre mesec dana EK je predložila da se ovaj Fond, namenjen energetskoj tranziciji regiona uglja, poveća sa 7,5 na 40 milijardi evra. Članice EU u jugoistočnoj Evropi mogle bi da dobiju ukupno deset milijardi evra.\nPlatforma će, takođe, olakšati pristup namenskom programu u okviru InvestEU-a i kreditnom programu za javni sektor koji zajedno sa Fondom za pravednu tranziciju čine tri stuba Mehanizma za pravednu tranziciju.\nPlatforma će pružati:\nTehničku i savetodavnu podršku članicama EU i regionima, uključujući operacionalizaciju teritorijalnih planova za pravednu tranziciju i pripremu projekata za Mehanizam za pravednu tranziciju;\nJedinstvena onlajn tačka za informisanje, uključujući mogućnost kontaktiranja EK zbog tehničkih i administrativnih pitanja vezanih za pravednu tranziciju;\nDeljenje informacija, iskustava i znanja za regione zavisne od upotrebe fosilnih goriva i regione sa velikim emisijama CO2, sa namenskim projektnim i ekspertskim bazama podataka;\nForum za dijalog o pravednoj tranziciji koji uključuje lokalne i nacionalne zainteresovane strane, socijalne partnere, javne institucije i institucije EU.\nInače, EK je u maju odobrila sve zahteve 18 država članica, uključujući Bugarsku, Hrvatsku, Kipar, Grčku i Rumuniju, za podršku u pripremi teritorijalnih planova za pravednu tranziciju, koje će svaka država morati da sastavi kako bi dobila pristup finansiranju iz Mehanizma za pravednu tranziciju.\nTagovi: energetska tranzicija, Evropska komisija, Fond za pravednu tranziciju, ugalj\nPočetna » Vesti » Životna sredina » Pokrenuta EU Platforma za pravednu tranziciju namenjena regionima zavisnim od uglja


U Cazinu u toku uređenje Poslovne zone - informativa.ba\nBiznis Posao U Cazinu u toku uređenje Poslovne zone\n02 Dec 2015 11:25\nU Cazinu otvorena tradicionalna Kantonalna izložba „Cazinski sajam 2015“ -\nU ovoj zoni već egzistira 39 firmi, a plan je stvoriti neophodne preduvjete za privlačanje većeg broja investitora.\nU okviru opremanja kompletne infrastrukture za Poslovnu zonu, Javno komunalno preduzeće "Vodovod“ ovih dana izvodi radove na izgradnji i uspostavi vodovodne i hidrantske mreže.\n-Dužina vodovodne mreže koja se postavlja je 1.800 metara i možemo kazati da će, završetkom ovog projekta, kompletna Poslovna zona biti opremljena kvalitetnom vodovodnom mrežom, hidrantima i svim elementima potrebnim za dobro funkcioniranje u ovom sektoru - kazao je direktor JKP "Vodovod“ Ibrahim Tatarević.\nU realizaciju ovog projekta bit će uloženo 180 hiljada KM, a radovi se nastavljaju i u drugim segmentima jer je, po riječima načelnika općine Cazin Nermina Ogreševića, krajnji cilj uspostava funkcionalne i opremljene Poslovne zone.\n-Kroz ovaj projekt mi radimo na razvoju Poslovne zone Slatinske bare i bitni su svi projekti koji predstavljaju unapređenje tehničkog stanja Poslovne zone. Po završetku formalnih procedura oko prijenosa vlasništva, prelazimo na uređenje saobraćajnica i ostalih infrastrukturnih sadržaja - ističe načelnik Ogrešević.\nKonačni cilj je omogućavanje kvalitetnih uvjeta za rad i poslovanje postojećih firmi koje egzistiraju u okviru Poslovne zone te za privlačenje novih investitora.\nOznake: #Cazin #posao


Bela kuća: SAD proteruju deset ruskih diplomata - 15.04.2021, Sputnik Srbija\nSjedinjene Američke Države objavile su da uvode sankcije za šest ruskih tehnoloških kompanija, kao i da proteruju deset ruskih diplomata. 15.04.2021, Sputnik Srbija\n14:16 15.04.2021 (Osveženo: 01:12 26.08.2021)\n© REUTERS / TOM BRENNERPogled na Belu kuću u Vašingtonu\n„Danas administracija (Džozefa) Bajdena preduzima mere... protiv Rusije zbog delovanja njene vlade i obaveštajnih službi protiv suvereniteta i interesa Sjedinjenih Američkih Država“, navodi se u izjavi Bele kuće.\n„Američko Ministarstvo finansija identifikovalo je šest ruskih tehnoloških kompanija koje podržavaju sajber program ruskih obaveštajnih službi“, precizira se u saopštenju.\nTakođe se dodaje da su ove kompanije „odgovorne za rad u tehnološkom sektoru ruske ekonomije. Nastavićemo da držimo Rusiju odgovornom za zlonamerne radnje u sajber prostoru, slično incidentu sa ‘Solar vinds’, koristeći sve raspoložive mere“.\nMediji: SAD uvode nove sankcije Rusiji\n15 April 2021, 07:33\nU saopštenju se precizira da je američko Ministarstvo finansija uvelo sankcije protiv 32 pravna i fizička lica koja su „pokušala da utiču na američke predsedničke izbore 2020. godine i vršila druge akte dezinformacije i mešanja“.\nBela kuća dodaje i da Vašington proteruje ruske diplomate.\n„Sjedinjene Američke Države proteruju deset članova ruske diplomatske misije u Vašingtonu. Među zaposlenima su i predstavnici ruskih obaveštajnih službi“, ističe se u saopštenju.\n„SAD su posvećene osiguravanju bezbednosti svojih saveznika i partnera, naši napori treba da potvrde našu posvećenost ovom osnovnom principu“, zakučuje se u izjavi Bele kuće.\nKremlj o mogućim američkim sankcijama: Nema dima bez vatre\nRuski senator: U slučaju proterivanja diplomata iz SAD, uslediće recipročan odgovor


Frapantan podatak: Od pozajmljenih igrača Partizana samo Brašanac svetao primer - SPORTSKI ŽURNAL\nSamo je vezista Osasune, ne računajući Zlatka Zahovića i golmane – Kralja, Damjanca i Živkovića, ojačao zahvaljujući kaljenju u Smederevu ostavivši trag u Humskoj i zablistavši u inostranstvu\nNemanja Nikolić, igrajući kao pozajmljeni fudbaler Partizana za Vojvodinu i Spartak, postigao je devet golova u sezoni, međutim, ni to mu nije pomoglo da se vrati u Humsku?!\nČemu su onda mogli da se nadaju igrači sa „skromnijim učinkom”: napadač Mačve Petar Gigić, desni bekovi – Inđije Luka Cucin i Budućnosti Periša Pešukić (jedini Partizanov član koji je u 2019/20. postao šampion!), zadnji vezni Voždovca Ivan Milosavljević, odnosno golman Hibernijansa Marko Jovičić?\n- Plan je da svi koji su bili na pozajmicama na njima i ostanu. Tu neće da bude promena – bio je jasan u subotu, na prozivci, šef struke crno-belih Savo Milošević.\nŠlagvort da otškrinemo arhivu i u „knjigama starostavnim” proučimo sudbinu fudbalera „osuđenih” da odu na kaljenje i vidimo da li su se, potom, vratili na Topčidersko brdo u velikom stilu, očeličivši se na međustanici znanjem za još svetliju scenu.\nI, frapiramo se: ne računajući golmane, u novije vreme to je uspelo jedino Darku Brašancu, već četiri godine standardnih partija u Španiji – Betisu, Leganesu, Alavesu i Osasuni, sa utakmicama (doduše, svega tri?) za reprezentaciju Srbije...\nfilipkacl · 07 juli, 2020 16:26\nMadjionicar · 07 juli, 2020 20:57


FORMULA 1: Hamilton kažnjen zbog promene delova motora\n08.10.2021. • 18:01\nBritanski vozač neće lako stići do pobede na trci u Turskoj\nNakon što je na prethodnoj trci iskoristio kaznu za Maksa Ferstapena i preuzeo prvo mesto u generalnom plasmanu, Luis Hamilton bi odmah u Turskoj mogao da prepusti ulogu lidera karavana. Maks je u Rusiji promenio ceo motor i zbog toga je startovao poslednji, a Luis je nešto slično uradio u kvalifikacijama za Tursku!\nBritanac je pred Veliku nagradu Turske zbog promene delova motora kažnjen sa dva puta po pet mesta, što znači da će startovati sa 10 pozicija lošijeg mesta nego što izbori u kvalifikacijama. To neće biti na kraju karavana, kao što je bio slučaj kod Ferstapena, ali bi Maks mogao da ima sasvim dovoljno vremena da pobegne najvećem rivalu.\nSudeći po rezultatima na nezvaničnim treninzima, Hamilton bi lako mogao da stigne i do najbržeg vremena u kvalifikacijama, što bi značilo da bi se na njegovu pol-poziciju dodalo deset kaznenih mesta.\nVelika nagrada Turske vozi se u nedelju od 14 časova, a nakon nje ostaje još trka u jednoj od najboljih sezona u istoriji Formule 1! Podsećamo, Hamilton ima dva boda prednosti nad Ferstapenom u generalnom plasmanu.


Nacionalna služba za zapošljavanje - Vesti - Uručeni sertifikati polaznicama obuka za ručno tkanje, necanje i vez \nUručeni sertifikati polaznicama obuka za ručno tkanje, necanje i vez\nBeograd | Vest, datum objave: 5. фебруар 2019.\nU Palati „Srbija“ svečano su uručeni sertifikati polaznicama koje su uspešno završile obuke za ručno tkanje, necanje i vez, zanimanja koja se ubrajaju u deficitarna u Republici Srbiji.\nSvečanosti su prisustvovali ministar za rad, zapošljavanje, boračka i socijalna pitanja Zoran Đorđević, direktor Nacionalne službe za zapošljavanje Zoran Martinović, zamenik direktora Nacionalne službe za zapošljavanje Petar Jarić, predstavnica Etno-mreže i direktorka NALED-a Violeta Jovanović i predsednik Gradske opštine Prokuplje Aleksandar Simović.\nMinistar Đorđević je polaznicama čestitao u ime Vlade Srbije i svoje lično ime na završenoj obuci i poželeo im da na profesionalnom planu sa uspehom primenjuju stečene veštine, izrađuju zanatske proizvode, plasiraju ih na tržište i tako ostvare prihod za sebe i svoje porodice.\n„Uspešno završene obuke su pokazatelj da smo na pravom putu kada je reč o ispunjavanju prioriteta koje je Ministarstvo postavilo ispred sebe i svojih partnera, a to su poboljšanje uslova na tržištu rada i unapređenje institucija tržišta rada, podsticanje zapošljavanja i uključivanja teže zapošljivih lica na tržište rada i podrška regionalnoj i lokalnoj politici zapošljavanja, unapređenje kvaliteta radne snage, ulaganje u ljudski kapital i smanjenje nezaposlenosti na nivo ispod 10 procenata u narednom periodu“, istakao je ministar.\n„Zadovoljstvo mi je da je Nacionalna služba za zapošljavanje partner u ovom programu obuke lica koja se nalaze na evidenciji nezaposlenih. Jedan od ciljeva Vlade Republike Srbije i resornog ministarstva, koji je postavljen pred Nacionalnu službu za zapošljavanje i ove, kao i prethodnih godina, jeste ulaganje u ljudski kapital i unapređenje kvaliteta radne snage. Obuke su pravi način da se podigne stepen kompetencija, znanja i veština lica koja čekaju na posao i koja očekuju od institucije kao što je Nacionalna služba za zapošljavanje da nešto konkretno preduzme kako bi oni brže došli do zaposlenja. NSZ je u toku 2018. godine organizovala različite vrste obuka, ali tkanje i vez su se nametnuli po svojoj prirodi i sadržaju kao najspecifičniji, jer ova obuka pruža konkretan rezultat, sam proizvod koji prikazuje našu kulturu i tradiciju, oživljava našu kulturnu baštinu i predstavlja je ne samo u Srbiji, nego i u celom svetu“, rekao je direktor NSZ Zoran Martinović i dodao da je u 2018. godini oko 2.000 nezaposlenih lica prošlo kroz različite programe obuka. Obuku iz oblasti tkanja, veza i pletenja uspešno je završilo 106 polaznica.\n„Zajedničkim snagama smo završili jedan veliki posao, a to je obuka za izradu tradicionalnih rukotvorina“, naglasio je predsednik Gradske opštine Prokuplje Aleksandar Simović i naveo da je na teritoriji Prokuplja obuku pohađalo i uspešno završilo pet žena.\nVioleta Jovanović, predstavnica Etno-mreže, istakla je zadovoljstvo zbog prilike koja je ukazana ovom udruženju da nakon nekoliko godina ponovo učestvuje u programima obuka za tržište rada sa Nacionalnom službom za zapošljavanje. „Nadam se da ćemo među vama pronaći nove članice našeg udruženja, koje će moći da nastave i prošire misiju Etno-mreže i dalje prenose znanja iz ovih oblasti“, poručila je Jovanovićeva.\nObuke su organizovane u zanatskim radionicama na lokalu, a među polaznicama bile su i 53 žene starije od 50 godina, koje su usvajanjem novih veština dobile jedinstvenu priliku za dodatni prihod i radno angažovanje na izradi rukotvorina kao poslovnih poklona. U devet opština organizovano je 16 zasebnih obuka.\nOvom događaju, pored predstavnika opština i gradova, dobitnica sertifikata i partnera, prisustvovali su i ambasadorka Slovačke Republike Dagmar Repčekova, ambasadorka Kanade Keti Čaba, zamenica ambasadora Kraljevine Norveške Jane Marit Knutrud, politički savetnik u Ambasadi NR Kine u Srbiji Jišu Tian, prvi sekretar u Ambasadi NR Kine Džang Ćang i direktorka UNICEF-a u Srbiji Regina De Dominicis.


Glavni tužilac da se očituje o privođenju Dodika | Gradjanski savez\nGlavni tužilac da se očituje o privođenju Dodika\nGrađanski savez želi ovim putem, javno i zvanično, zamoliti člana Predsjedništva BiH iz reda bošnjačkog naroda i ko-predsjednika SDA Bakira Izetbegovića da prestane vrijeđati inteligenciju građana i naroda ove zemlje. Njegova jučerašnja izjava, naime, da će referendum u entitetu RS, koji je zapravo najava referenduma o otcjepljenju, spriječiti još jednom apelacijom Ustavnom sudu BiH je na samom vrhu liste bedastoća koje je Izetbegović servirao ovom narodu. Dakle, da ponovimo: referendum kojim se već krši jedna odluka Ustavnog suda BiH spriječiti novom odlukom Ustavnog suda??!\nMi u GS-u želimo ovim putem pozvati Bakira Izetbegovića da se jasno i glasno očituje o tome da li je spreman u borbu za ovu zemlju ići do kraja ili nije?. Pozivamo ga da saopšti građanima koje su to konkretne mjere i koraci koje je do sada poduzeo: koje su to lobističke kuće u Sjedinjenim Državama koje je kontaktirao, koje je prijestonice posjetio, kojim ambasadama dao naloge da kontaktiraju koga u zemljama domaćinima i predstave razloge iz kojih ovaj referendum predstavlja nasrtaj na mir i stabilnost regiona.\nBacati građanima prašinu u oči o nekakvoj novoj apelaciji Ustavnom sudu u trenutku kada drugi ko-predsjednik SDA Denis Zvizdić, putem Vijeća ministara i mehanizma koordinacije, vraća u život Herceg-Bosnu predstavlja rijedak primjer političkog cinizma čak i u zemlji kakva je Bosna i Hercegovina. Izetbegović i Zvizdić moraju razumjeti da nema te vlasti u Sarajevu koja će neokrnjena preživjeti održavanje referenduma u RS-u i da već sada, a naročito u slučaju održavanja referenduma, vođenje politike u ovoj zemlji više nikad neće biti isto.\nMi u Građanskom savezu želimo još jednom pozvati sve građane, one koji ovu zemlju vole bez ostatka, da nam se pridruže i pomognu izvršiti pritisak na institucije Bosne i Hercegovine da počnu provoditi zakon i tako spriječe održavanje referenduma. Institucije ove zemlje, prije svega Tužiteljstvo BiH moraju početi odgovarati zakonu i građanima ove zemlje, a ne stranačkim centralama. Stoga očekujemo da se do kraja sedmice glavni tužilac Goran Salihović izjasni o tome dokle je stigao u procesuiranju krivične prijave protiv Milorada Dodika i članova Komisije za provedbu referenduma u entitetu RS.


EU nema luksuz da čeka pet godina na proširenje - 12.09.2019, Sputnik Srbija\nMinistar spoljnih poslova Slovačke Miroslav Lajčak smatra da Evropska unija nema luksuz da čeka narednih pet godina na proširenje članstva zemljama Zapadnog... 12.09.2019, Sputnik Srbija\nTaj stav Lajčak je izneo uoči svečane ceremonije uručivanja počasnog doktorata koji mu je dodelio Univerzitet u Mostaru.\nPrimajući počasni doktorat, Lajčak, koji je bio visoki predstavnik u BiH, zahvalio je na odluci da mu se dodeli to priznanje, koje visoko ceni, jer je Univerzitet u Mostaru veoma poznat u svetu.\nPrethodno je Lajčak novinarima rekao da je njegov stav da Evropska unija treba da bude aktivna, vidljiva i prisutna na tom području.\n„Nije tajna da pitanje proširenja trenutno nije vrlo popularno, jer postoje mišljenja da Evropska unija mora prvo da izvrši unutrašnju konsolidaciju — da završi pitanje ’bregzita‘ i da reši pitanje Turske, pa tek onda da počne da se bavi proširenjem“, kazao je Lajčak.\n„Svi ti procesi moraju da idu paralelno, jer nemamo taj luksuz da ostavimo ovo područje i da čekamo pet godina. Stoga, moramo se angažovati, jer Balkan je deo evropskih rešenja, nije to usluga koju Evropska unija daje ovom području“, rekao je šef slovačke diplomatije, preneo je Tanjug.


Energyobserver - BLIC / BIZNIS / PRIVREDA I FINANSIJE / KAD BI KORONA SADA STALA, NAJVEĆE EVROPSKE EKONOMIJE TRPELE BI POSLEDICE DO 2025! NEMAČKI INSTITUT TVRDI DA JE PET SEKTORA NA POSEBNOM UDARU\nEkonomisti kažu da je činjenica da će se Evropa znatno sporije oporavljati od posledica pandemije od Kine ili Sjedinjenih Američkih Država, a to objašnjavaju različitim pozicijama u kojoj je korona-kriza zatekla velike privrede.\nKako se nameće pitanje šta zemlje u razvoju mogu da očekuju kada najjačim ekonomijama treba toliko vremena za saniranje posledica, ekonomisti ipak imaju i dobre vesti - neke države će upravo iz ove situacije sa virusom, izvući šansu da pridobiju nove investitore - mahom one koji svoje proizvodne pogone povlače iz Azije u Evropu.\nInstitut za istraživanje o zaposlenosti (IAB) upozorio je da će dugoročne posledice pandemije najviše pogoditi sektore maloprodaje, poslovnih usluga, ugostiteljstva, prevoza i vazduhoplovstva. IAB predviđa da će, povezano s pandemijom, ukupno biti ugašeno 500.000 radnih mesta, ali, 300.000 trebalo bi da bude otvoreno.\nBrzinu oporavka određuje virus\nEvropske privrede se oporavljaju sporo, ali brzinu određuje virus, ističe u razgovoru za "Blic Biznis" Vladimir Gligorov, ugledni srpski ekonomista koji je godinama bio saradnik bečkog Instituta za ekonomske nauke.\n"Što se privrednog oporavka tiče, ukoliko se završi epidemija, on bi bio dosta brz. Godina dana verovatno ne bi bila dovoljna zbog nenadoknadivih gubitaka, ali mnogo više ne bi bilo potrebno", smatra Gligorov.\nKako objašnjava, zbog budžetske i monetarne podrške, finansijsko stanje evropskih privreda je stabilno. Takođe, iz istih razloga, povećanje nezaposlenosti je relativno blago, ali jasno je, kako kaže, da postoje grane koje ne mogu da povrate izgubljeno.\n"To je u velikoj meri u sektoru usluga. Ručak koji niste pojeli juče u restoranu ne možete pojesti danas. Ali ako bi se povukao virus, ne bi imalo razloga za nove gubitke. Ne bi morali da se zaobilaze restorani, ili da se odlažu odmori. Opet, ostatak privrede bi trebalo da se oporavi relativno brzo. Ukoliko ste odlagali kupovinu novog automobila jer sedite kod kuće, to više ne bi bilo potrebno", kaže Gligovor.\nNeke promene, smatra naš sagovornik, svakako bi mogle da budu trajne, a neke bi i trebalo da budu trajne.\n"Povećano dostavljanje robe kućama, rad od kuće, veće korišćenje interneta za saradnju i sastanke, povećana zdravstvena briga, veće korišćenje zelene energije, kako bi se smanjilo zagađivanje, koje može da ima posledice po zdravlje, pa i po otpornost organizama na viruse - sve te promene i verovatno mnoge druge bi trebalo očekivati. Tako da će taj uticaj virusa biti dalekosežan", ocenjuje Gligorov.\nNisu još sasvim jasni, kaže Gligorov, podaci o demografskim posledicama, o tome koliko je demografski slika promenjena, a i kako bi eventualno mogla da izgleda u budućnost, a i tu bi mogle postojati dugoročnije posledice.\nEvropa na drugačijoj startnoj poziciji od Kine i SAD\nDa se evropske privrede oporavljaju sporo saglasan je i Aleksandar Vlahović, predsednik Saveza ekonomista Srbije, koji navodi i da će se najrazvijeniji deo privrede najsporije oporavljati od korone.\n"Već sada možemo da kažemo da se kineska privreda vratila na svoj trag na kojem je bila i pre korone. Takođe, realno je očlekivati i da će američka privreda do kraja godine ili najkasnije sredine sledeće godine biti tamo gde se nalazila i pre početka pandemijske krize. Dakle, sve govori da će Evropa najsporije da se izvlači iz problema koji su izazvani pandemijom", navodi Vlahović.\nRazlog za to naš sagovornik vidi u raziličitim pozicijama koje su privrede imale u trenutku kada je počela korona-kriza.\n"Stanje evropske ekonomije u jednom trenutku bilo je mnogo drugačije, da ne kažem lošije, nego što je to bio slučaj sa američkom i privredom Kine. Ne treba zaboraviti da je recimo italijanska privreda bila u recesiji tokom 2019. godine, rast u Nemačkoj je bio na nivou od 0,5 do jedan odsto u nekim kvartalima, čak možda i stagnirao u nekom trenutku. Na kraju krajeva, Evropska unija je u kontinuitetu suočena sa unutrašnjim problemima. S druge strane, generalno je do takvog stanja dovelo i usporavanje svetske trgovine kao posledice protekcionističkih mera Amerike i Kine, jer je to najviše uticalo na evropsku ekonomiju", navodi Vlahović.\nStoga, kaže, sasvim je logično da će i oporavak teći mnogo drugačije.\nPrema njegovim rečima, jasno je da to za Srbiju nije dobra vest, kao i svim drugim zemljama koji dominantnu trgovinsku razmenu ostvaruju upravo sa zemljama Evropske unije, ali kaže da upravo u tome i postoji poslovna šansa.\n"Pandemija i globalni ekonomski reset koji se dešava - izmenjeni uslovi poslovanja - pružaju neke nove šanse za rast i sada je na sposobnosti svake zemlje u razvoju u tome da li će te šanse biti iskorišćene u narednom periodu", kaže Vlahović.\nEvropske multinacionalne kompanije povlače ulaganja i sele svoj kapital u Evropu i upravo to, kako kaže, treba da bude prilika za Srbiju.\n"Srbija treba da se, pre svega stabilnošću, vladavinom prava, daljim jačanjem institucija, nametne kao atraktivna destinacija. Makroekonomskom stabilnošću koja krasi Srbiju sve ovo vreme - ne zaboravite da je Srbija imala najmanji pad u poređenju sa svim drugim evropskim zemaljama - Srbija može sebe da preporuči za ta atraktivna ulaganja", ocenjuje Vlahović.


Izvor: Radio Televizija Vojvodine, 25.Avg.2019, 19:04\nOni su to poručili prilikom polaganja venaca u sinjskom naselju Ruduša, gde je obeležena 78. godišnjica streljanja partizana u Drugom svetskom ratu od strane NDH, prenosi zagrebačka N1 televizija.\nMesić je kazao da se pred našim očima odvija fašizacija >> Pročitaj celu vest na sajtu Radio Televizija Vojvodine << i ustašizacija u Hrvatskoj.\n"Koga bi branili naši jučerašnji branitelji da nisu imali šta da brane? Imate ljude koji su ili se..nje ili kukavice i koji ne razumeju o čemu se radi," rekao je Mesić.\nUpitan da kaže ko bi branio Hrvatsku, Mesić je rekao: "Oni koji su posle pobegli u Argentinu, o kojima naša predsednica kaže da su išli u prostor slobode. Možete misliti, u vreme Perona!"\nOn je istakao da je poklič "Za dom spremni" ustaški i fašistički pozdrav i dodao da Komisija za suočavanje sa prošlošću godinu dana o tome raspravlja kao da ne razumeju o čemu se radi.\nPoslednji šef diplomatije SFRJ Budimir Lončar ocenio je da je izuzetno važno obeležavanje godišnjice pogibije partizana koje su streljale vlasti NDH, istakavši da taj događaj ukazuje šta je NDH bila.\n"To je bila ne samo neofašistička tvorevina, već je bila u najbrutalnijoj funkciji koja guši, ubija i maltretira svoj vlastiti narod, a da ne govorimo o prodaji Dalmacije i ostrva Italiji," rekao je Lončar.\nOn je dodao da NOB obavezuje na suprotstavljanje "istorijskom revizionizmu, onome što nije istina, što gasi izvore naših vlastitih vrednosti".\n"Neistini i istorijskom revizionizmu moramo se suprotstaviti i moramo se odupreti onome što poništava vlastitu, ne samo istoriju, nego naše temelje - političke, moralne, ljudske, istorijske kao nacije, kao države i kao naše današnje hrvatske domovine", rekao je Lončar.\nB92: Mesić i Lončar: U Hrvatsku se vraća ustašizacija, suprotstaviti se revizionizmu\nBlic: "U HRVATSKU SE VRAĆA USTAŠIZACIJA" Mesić i Lončar pozvali na suprotstavljanje revizionizmu\nIzvor: Nezavisne Novine, 25.Avg.2019\nMesić: Vraća se ustašizacija\nBivši predsednik Hrvatske Stipe Mesić i nekadašnji ministar spoljnih poslova Jugoslavije Budim Lončar položili su danas u Ruduši vence na spomenik partizanima, koje su 26. avgusta 1941. godine streljale ustaše, i poručili da se u Hrvatsku vraća ustašizacija i pozvali na suprotstavljanje revizionizmu. Članak...


Najava mečeva 18. kola Prve lige Srbije\n19. februar, 2021.\nMečevi 18. kola Prve lige Srbije u sezoni 2020/21 na programu su od petka do nedelje, a u nastavku su parovi i termini susreta.\nKOLUBARA – LOZNICA (petak 19. februar, 16:00 časova)\nLazarevačka Kolubara u okviru 18. kola Prve lige Srbije na svom terenu dočekuje ekipu Loznice iz istoimenog grada. Domaćini su tokom aktuelne sezone zabeležili osam pobeda, uz pet remija i četiri poraza, pa sa 29 bodova na svom kontu trenutno zauzimaju 4. mesto na tabeli. Gosti su tokom aktuelne sezone zabeležili šest pobeda, uz sedam remija i četiri poraza, pa sa 25 bodova na svom kontu trenutno zauzimaju 7. mesto na tabeli. Prethodni duel ovih rivala odigran je tokom prvog dela sezone u Loznici, a istoimeni tim je tada slavio rezultatom 4:2. Meč je zakazan za petak 19. februar 2021. godine, sa početkom u 16:00 časova.\nTRAYAL – ZEMUN (petak 19. februar, 16:00 časova)\nKruševački Trajal u okviru 18. kola Prve lige Srbije na svom terenu dočekuje goste iz Beograda, ekipu Zemuna. Domaćini su tokom aktuelne sezone zabeležili pet pobeda, uz četiri remija i osam poraza, pa sa 19 bodova na svom kontu trenutno zauzimaju 12. mesto na tabeli. Gosti su tokom aktuelne sezone zabeležili četiri pobede, uz tri remija i deset poraza, pa sa 15 bodova na svom kontu trenutno zauzimaju 17. mesto na tabeli. Prethodni duel ovih rivala odigran je tokom prvog dela sezone u Zemunu, a istoimeni tim je tada slavio rezultatom 3:1. Meč je zakazan za petak 19. februar 2021. godine, sa početkom u 16:00 časova.\nBUDUĆNOST – BORAC 1926 (subota 20. februar, 13:00 časova)\nDobanovačka Budućnost u okviru 18. kola Prve lige Srbije na svom terenu dočekuje goste iz Čačka, ekipu Borca 1926. Domaćini su tokom aktuelne sezone zabeležili šest pobeda, uz četiri remija i sedam poraza, pa sa 22 boda na svom kontu trenutno zauzimaju 10. mesto na tabeli. Gosti su tokom aktuelne sezone zabeležili osam pobeda, uz dva remija i sedam poraza, pa sa 26 bodova na svom kontu trenutno zauzimaju 5. mesto na tabeli. Prethodni duel ovih rivala odigran je tokom prvog dela sezone u Čačku, a ekipa iz Dobanovaca je tada slavila rezultatom 1:2. Meč je zakazan za subotu 20. februar 2021. godine, sa početkom u 13:00 časova.\nDUBOČICA – KABEL (subota 20. februar, 13:00 časova)\nLeskovačka Dubočica u okviru 18. kola Prve lige Srbije na svom terenu dočekuje goste iz Novog Sada, ekipu Kabela. Domaćini su tokom aktuelne sezone zabeležili četiri pobede, uz osam remija i pet poraza, pa sa 20 bodova na svom kontu trenutno zauzimaju 11. mesto na tabeli. Gosti su tokom aktuelne sezone zabeležili deset pobeda, uz pet remija i dva poraza, pa sa 35 bodova na svom kontu trenutno zauzimaju 2. mesto na tabeli. Prethodni duel ovih rivala odigran je tokom prvog dela sezone u Novom Sadu, a ekipa Kabela je tada slavila rezultatom 3:1. Meč je zakazan za subotu 20. februar 2021. godine, sa početkom u 13:00 časova.\nJAGODINA – OFK ŽARKOVO (subota 20. februar, 13:00 časova)\nEkipa Jagodine iz istoimenog grada u okviru 18. kola Prve lige Srbije na svom terenu dočekuje goste iz Beograda, ekipu Žarkova. Domaćini su tokom aktuelne sezone zabeležili šest pobeda, uz sedam remija i četiri poraza, pa sa 25 bodova na svom kontu trenutno zauzimaju 6. mesto na tabeli. Gosti su tokom aktuelne sezone zabeležili sedam pobeda, uz četiri remija i šest poraza, pa sa 25 bodova na svom kontu trenutno zauzimaju 8. mesto na tabeli. Prethodni duel ovih rivala odigran je tokom prvog dela sezone u Beogradu, a završen je podelom bodova nakon rezultata 0:0. Meč je zakazan za subotu 20. februar 2021. godine, sa početkom u 13:00 časova.\nSLOGA – RADNIČKI PIROT (subota 20. februar, 13:00 časova)\nKraljevačka Sloga u okviru 18. kola Prve lige Srbije na svom terenu dočekuje goste iz Pirota, ekipu Radničkog. Domaćini su tokom aktuelne sezone zabeležili tri pobede, uz pet remija i devet poraza, pa sa 14 bodova na svom kontu trenutno zauzimaju 18. mesto na tabeli. Gosti su tokom aktuelne sezone zabeležili pet pobeda, uz četiri remija i osam poraza, pa sa 19 bodova na svom kontu trenutno zauzimaju 13. mesto na tabeli. Prethodni duel ovih rivala odigran je tokom prvog dela sezone u Pirotu, a završen je podelom bodova nakon rezultata 1:1. Meč je zakazan za subotu 20. februar 2021. godine, sa početkom u 13:00 časova.\nŽELEZNIČAR – RADNIČKI 1923 (subota 20. februar, 13:00 časova)\nPančevački Železničar u okviru 18. kola Prve lige Srbije na svom terenu dočekuje goste iz Kragujevca, ekipu Radničkog 1923. Domaćini su tokom aktuelne sezone zabeležili pet pobeda, uz tri remija i devet poraza, pa sa 18 bodova na svom kontu trenutno zauzimaju 15. mesto na tabeli. Gosti su tokom aktuelne sezone zabeležili dvanaest pobeda, uz četiri remija i jedan poraz, pa sa 40 bodova na svom kontu trenutno zauzimaju 1. mesto na tabeli. Prethodni duel ovih rivala odigran je tokom prvog dela sezone u Kragujevcu, a ekipa Radničkog je tada slavila rezultatom 3:1. Meč je zakazan za subotu 20. februar 2021. godine, sa početkom u 13:00 časova.\nDINAMO – GRAFIČAR (nedelja 21. februar, 13:00 časova)\nVranjski Dinamo u okviru 18. kola Prve lige Srbije na svom terenu dočekuje goste iz Beograda, ekipu Grafičara. Domaćini su tokom aktuelne sezone zabeležili pet pobeda, uz dva remija i deset poraza, pa sa 17 bodova na svom kontu trenutno zauzimaju 16. mesto na tabeli. Gosti su tokom aktuelne sezone zabeležili osam pobeda, uz pet remija i četiri poraza, pa sa 29 bodova na svom kontu trenutno zauzimaju 3. mesto na tabeli. Prethodni duel ovih rivala odigran je tokom prvog dela sezone u Beogradu, a ekipa Grafičara je tada slavila rezultatom 2:0. Meč je zakazan za nedelju 21. februar 2021. godine, sa početkom u 13:00 časova.\nRADNIČKI SM – IMT (nedelja 21. februar, 13:00 časova)\nEkipa Radničkog iz Sremske Mitrovice u okviru 18. kola Prve lige Srbije na svom terenu dočekuje goste iz Beograda, ekipu IMT-a. Domaćini su tokom aktuelne sezone zabeležili pet pobeda, uz tri remija i devet poraza, pa sa 18 bodova na svom kontu trenutno zauzimaju 14. mesto na tabeli. Gosti su tokom aktuelne sezone zabeležili šest pobeda, uz pet remija i šest poraza, pa sa 23 boda na svom kontu trenutno zauzimaju 9. mesto na tabeli. Prethodni duel ovih rivala odigran je tokom prvog dela sezone u Beogradu, a ekipa Radničkog je tada slavila rezultatom 0:2. Meč je zakazan za nedelju 21. februar 2021. godine, sa početkom u 13:00 časova.\nIskazivanje interesovanja sportista i sportskih stručnjaka za imunizaciju\nPregled odigranih mečeva 20. kola Prve lige Srbije\nNajava mečeva 20.kola Prve lige Srbije\nPLS 20.Kolo: Delegiranje sudija\nPregled odigranih mečeva 19. kola Prve lige Srbije\n1 Radnički 1923 20 45\n2 Kabel 19 38\n3 Kolubara 19 32\n4 Loznica 19 31\n5 Grafičar 19 30\n6 IMT 19 29\n7 Budućnost D. 19 28\n8 Borac 1926 19 27\n9 Jagodina 19 27\n10 OFK Žarkovo 19 26\n11 Dubočica 19 24\n12 Radnički P. 19 23\n13 Trayal 19 22\n14 Železničar 19 21\n15 Radnički SM 19 18\n16 Dinamo 19 18\n17 Sloga 20 16\n18 Zemun 19 15\n(20.Kolo) 05.03.2021 14:00\n(19.Kolo) 01.03.2021 13:00\n(19.Kolo) 28.02.2021 16:00\n(19.Kolo) 28.02.2021 13:00\n(19.Kolo) 27.02.2021 13:00


Vlahović sa dva gola srušio Lacio (VIDEO) - Sportske vesti - PROSport\nVlahović sa dva gola srušio Lacio (VIDEO)\nVladan Runić 08/05/2021\nSrpski fudbaler Dušan Vlahović junak je ove večeri u Firenci pošto je sa dva gola doneo pobedu Fiorentini rezultatom 2:0 (1:0) protiv Lacija u meču 35. kola Serije A.\nU veoma tvrdom i ne toliko zanimljivom meču, prelomni trenutak utakmice dogodio se u 32. minutu kada je Vlahović rutinski sa nekoliko metara poslao loptu u mrežu posle pravovremene asistencije Kristijana Biragija.\nGosti iz Rima su stigli u Firencu sa namerom da se pobedom približe mestu koje vodi u Ligu šampiona, ali su zahvaljujući pogotku mladog srpskog napadača prekinuli niz od dve pobede.\nU redovima „nebeskoplavih“ Ćiro Imobile je bio glavna pretnja golmanu Dragovskom, a najbliži golu bio je u 27. minutu kada je pri rezultatu 0:0 pogodio stativu.\nU drugom poluvremenu viđena je još veća nervoza nego u prvih 45 minuta, a jedino veće uzbuđenje u ovom delu igre bio je drugi gol Vlahovića, koji je u 89. minutu udarcem glavom uspeo da matira Strakošu i postavi konačnih 2:0.\nLacio se ovim porazom udaljio pet bodova od mesta koje vodi u Ligu šampiona, dok je Fiorentina uspela da stigne do bitnih bodova u borbi za opstanak.\nVredi napomenuti i da je Vlahović sa dva gola Laciju stigao rekord koji je do sada među srpskim napadačima u ligama petice držao Darko Kovačević, a odnosi se na dostignuće od najmanje 20 pogodaka u sezoni, što je bivši napadač učinio u dresu Real Sosijedada u sezoni 2002/2003.\nDušan Vlahović trenutno deli drugo mesto na listi strelaca Serije A sa Lukakuom, pa tako obojica imaju po 21 postignut gol, dok je na prvom mestu Ronaldo sa 27 pogodaka.\nTags Dušan VlahovićFiorentinaLacioSerija A\nPrethodni članak Bajern razbio Menhengladbah za proslavu titule (VIDEO)\nSledeći članak Kinglsi Koman - pola čovek, pola trofej!


Izvor: Radio Televizija Vojvodine, 23.Okt.2021, 16:06\nOdluka o uvođenju onlajn nastave na teritoriji čitave Srbije jeste pomenuta na prethodnoj sednici Kriznog štaba, ali ona nije doneta, saopštilo je danas Ministarstvo prosvete, nauke i tehnološkog razvoja.\nKako ističu u Ministarstvu, Tim za škole je sagledao sve pokazatelje i doneo odluku o uvođenju kombinovanog modela nastave u srednjim školama u četiri lokalne samouprave za iduću nedelju.\nEventualna odluka o uvođenju onlajn nastave u svim školama Srbije >> Pročitaj celu vest na sajtu Radio Televizija Vojvodine << na sastanku Tima za škole bi mogla biti doneta isključivo u slučaju da parametri pokažu znatno pogoršanje u svim jedinicama lokalne samouprave, dodaje se u saopštenju.\n"U Tim za praćenje i koordinisanje primene preventivnih mera u radu škola (Tim za škole) su uključeni predstavnici Ministarstva prosvete, nauke i tehnološkog razvoja, Ministarstva zdravlja, epidemiolozi i stručnjaci u oblasti higijene Instituta za javno zdravlje Srbije “Dr Milan Jovanović Batut”, u skladu sa Zaključkom Kriznog štaba", ističu u saopštenju.\nOd kako je školska godina otpočela, Tim se sastajao 11 puta i njegov zadatak je da razmatra, po potrebi konsultuje doktore - članove Kriznog štaba, i donosi odluke o eventualnoj promeni modela nastave na nivou neke jedinice lokalne samouprave, ukoliko parametri na osnovu više od 10 pokazatelja, takođe utvrđenih na sednici Kriznog štaba 24. avgusta, pokažu da je došlo do određenog pogoršanja situacije na nivou konkretne opštine ili grada, odnosno na nivou određene škole.\n"Ovonedeljna analiza govori da je samo u 136 (11%) osnovnih škola procenat zaraženih učenika iznad 1.5% i da u 466 (39%) nije bilo nijednog zaraženog učenika u prethodnoj nedelji, dok je 169 (14%) škola prijavilo samo po jedan slučaj. Kod srednjih škola, procenat inficiranih učenika veći od 1.5% registrovan je u 85 (16%). Istovremeno, u 99 (19%) srednjih škola nema pozitivnih u prethodnoj nedelji, a u 81 (15%) školi je prijavljen po jedan slučaj.\nProsvetna inspekcija, u sklopu aktivnosti koje su u vezi sa epidemiloškom situacijom u zemlji, pored redovnih i vanrednih nadzora, vrši savetodavne posete i nadzor, a pogotovo nad radom ustanova za koje je Tim za škole procenio da su u određenom ili visokom riziku u smislu nepoštovanja epidemioloških mera. Tim za škole prosvetnoj inspekciji dostavlja spiskove ustanova koje zahtevaju posebna pozornost, a prosvetna inspekcija preduzima radnje iz svoje nadležnosti.\nPodsećamo da nije na Ministarstvu prosvete, a ni na Timu za škole i zaposlenima u školama da utvrđuju odgovornost roditelja, da li testiraju svoju decu i izoluju ih ukoliko su ukućani zaraženi, već da obezbede maksimalnu disciplinu poštovanja epidemioloških mera u školama, prate stanje i reaguju usled pogorošanja stanja, što i čine.\nNa žalost, deca i zaposleni se najviše zaraze van obrazovnog sistema, a ne u školi. Upravo zato opet molimo da se građani vakcinišu u što većoj meri, da se deca izoluju pri pojavi bilo kakvih simptoma i slučajeva oboljevanja u okruženju. Jedino tako omogućavamo da deca uče u svojim školama sa svojim nastavnicima, kako i treba da bude", navodi se u saopštenju.\nN1 televizija: Onlajn „ako se znatno pogorša“ stanje, poziv delu Kriznog štaba u Tim za škole\nB92: Prelazak škola na onlajn nastavu: Oglasilo se Ministarstvo prosvete


Najava i analiza: La Liga, 21. kolo: “Berberini” gostuju neugodnoj Valensiji, Betis ne da treće mesto, “žuta podmornica” želi nastavak pozitivnog niza! – Kladjenje.rs\nHomeNajavaNajava i analiza: La Liga, 21. kolo: “Berberini” gostuju neugodnoj Valensiji, Betis ne da treće mesto, “žuta podmornica” želi nastavak pozitivnog niza!\n15 Januara, 2022 Vlajko Najava 0\nOd nedelje je na programu samo šest mečeva 21. kola španske La Lige, pošto su ostali susreti odloženi što zbog Superkupa Španije, to zbog Kupa Kralja.\nNajinteresantiji duel se svakako igra na “Mestalji” gde će Valensija ugostiti drugoplasiranu Sevilju, i biće veoma interesantno videti mogu li “berberini” da nastave sa serijom pobeda i nastave trku za liderom na tabeli.\nSa druge strane, Betis na svom terenu ne bi trebalo da ima previše problema protiv Alavesa, dok će biti veoma interesantno i u duelu između Elčea i Viljareala, obzirom da “žuta podmornica” igra fenomenalno u poslednje vreme.\nPoslednji duel ovog kola se igra u predgrađu Madrida gde će preporođeni Hetafe ugostiti Granadu.\nElče – Viljareal – 2 @ 1.84 u Meridianbet\nPrvi meč nepotpunog 21. kola španske La Lige nam donosi duel između Elčea i Viljareala. Domaća ekipa se trenutno nalazi na šesnaestom mestu na tabeli i apsolutno nema nikakve sumnje da će primarni cilj ovog tima biti opstanak u društvu najboljih.\nInače, u prošlom kolu je Elče odigrao jedan sjajan meč na gostovanju kod Espanjola i slavio u Kataloniji, a taj duel je završen rezultatom 1:2.\nSa druge strane, Viljareal igra fantastično u poslednje vreme, a seriju od nekoliko uzastopnih trijumfa je ovaj tim prekinuo u prošlom kolu na svom terenu protiv aktuelnog šampiona Atletiko Madrida kada je bilo 2:2.\nMišljenja smo da će “žuta podmornica” nastaviti sa sjajnim partijama pa vam preporučujemo da odigrate 2 za koju je kladionica Meridianbet pripremila kvotu 1.84.\nBetis – Alaves – 1 @ 1.52 u CircusCasino\nBetis igra fenomenalno ove sezone a najbolji pokazatelj za to je i trenutno treće mesto na tabeli koje na kraju šampionata donosi plasman u Ligu šampiona, što bi svakako bio ogroman uspeh za Andalužane.\nU prošlom kolu je trećeplasirani tim na tabeli remizirao na gostovanju kod Rajo Valjekana, a taj duel je završen rezultatom 1:1.\nŠto se tiče Alavesa, tim iz Baskije je jedan od najozbiljnijih kandidata da na kraju prvenstva napusti najkvalitetniji rang španskog fudbala, a u ovom trenutku se ova ekipa nalazi na osamnaestom mestu na tabeli.\nU prošlom kolu su Baskijci remizirali na svom terenu protiv Bilbaa, a taj duel je završen bez golova, ali i bez previše šansi za postizanje istih.\nMišljenja smo da je Betis veliki favorit na ovom duelu pa vam preporučujemo da probate sa jedinicom za koju je kladionica CircusCasino pripremila kvotu 1.52.\nKadiz – Espanjol – 3+ @ 2.50 u Meridianbet\nKadiz igra katastrofalno u poslednje vreme, pa je ova ekipa na pet poslednjih mečeva bez trijumfa i trenutno se nalazi na pretposlednjem mestu na tabeli sa samo četrnaest osvojenih bodova.\nU prošlom kolu je ova simpatična ekipa produžila seriju bez trijumfa i to pošto je na gostovanju kod Osasune poražena sa 2:0.\nŠto se tiče Espanjola, Katalonci su se ove sezone vratili u La Ligu i trenutno se nalaze na bezbednom jedanaestom mestu na tabeli, a u prošlom kolu je tim iz Barselone poražen mimo svih očekivanja na svom terenu od Elčea, kada je bilo 1:2.\nVrlo je nezahvalno prognozirati ovaj duel, obzirom da će i jedni i drugi ići na sva tri boda, što nam potencijalno može doneti i dosta golova, zbog čega vam preporučujemo da probate sa igrom 3+ za koju je kladionica Meridianbet pripremila fenomenalnu kvotu 2.50.\nSelta – Osasuna – 1 @ 1.92 u Mozzartbet\nPo starom običaju fudbaleri Selte i ove sezone pružaju poprilično promenljive partije, pošto se u ovom trenutku tim iz Viga nalazi tek na četrnaestom mestu na tabeli, a na poslednjih pet susreta ova ekipa je ostvarila dva trijumfa, ali i doživela dva poraza i jedan remi.\nU prošlom kolu je četrnaestoplasirani tim na tabeli poražen na gostovanju kod Real Sosijedada, a taj duel na “Anoeti” je završen rezultatom 1:0.\nŠto se tiče Osasune, tim iz Pamplone je u prošlom kolu ostvario veoma važan trijumf na svom terenu protiv Kadiza koji je značio i prekid jedne poprilično duge serije bez trijumfa.\nTrenutno se Osasuna nalazi na sredini tabele, bolje rečeno na dvanaestom mestu i za očekivati je da ova ekipa neće imati previše problema kada je u pitanju opstanak u društvu najboljih.\nIpak, mišljenja smo da je Selta favorit na ovom duelu zbog čega vam hrabro i preporučujemo da probate sa jedinicom za koju je kladionica Mozzartbet pripremila sjajnu kvotu 1.92.\nValensija – Sevilja – GG @ 2.20 u Meridianbet\nDerbi ovog kola se igra na “Mestalji” gde će snage odmeriti Valensija i Sevilja. Popularni “slepi miševi” igraju dosta bolje nego što je to slučaj bio u prethodnih nekoliko šampionata, ali je veliko pitanje da li će i to biti dovoljno za plasman u neko od evropskih takmičenja, obzirom da se Valensija u ovom trenutku nalazi na desetom mestu na tabeli uz četiri boda manjka u odnosu na šestoplasiranu Barselonu.\nU prošlom kolu su “slepi miševi” doživeli poraz na gostovanju kod lidera na tabeli – Real Madrida, a taj meč na “Santjago Bernabeu” je završen rezultatom 4:1.\nŠto se tiče Sevilje, da je ova ekipa uspela da izbori i plasman u nokaut fazu Lige šampiona, utisak je da bi ovo bila sezona iz snova, ali ni ovako stvari nisu nimalo loše, obzirom da se tim iz Andaluzije trenutno nalazi na drugom mestu na tabeli uz pet bodova manjka u odnosu na prvoplasirani Real, ali i meč manje u odnosu na Madriđane.\nInače, u prošlom kolu su “berberini” slavili na svom terenu protiv Hetafea, a taj duel je završen rezultatom 1:0.\nMišljenja smo da će i Valensija i Sevilja postići makar po jedan gol na “Mestalji” zbog čega vam preporučujemo da probate sa igrom GG za koju je Meridianbet pripremio kvotu 2.20.\nHetafe – Granada – 1 @ 2.12 u CircusCasino\nPoslednji meč 21. kola španske La Lige se igra u predgrađu Madrida gde će Hetafe ugostiti Granadu. Iako je domaća ekipa katastrofalno startovala u ovogodišnejm izdanju španske La Lige, kako vreme prolazi tako i tim iz predgrađa Madrida pruža sve bolje partije, iako je Hetafe u prošlom kolu poražen na teškom gostovanju kod Sevilje kada je bilo 1:0.\nTrenutno se ova ekipa nalazi na sedamnaestom mestu na tabeli uz bod viška u odnosu na najugroženije ekipe na tabeli, i evidentno je da Hetafe do bukvalno poslednjeg kola očekuje velika borba za opstanak.\nŠto se tiče Granade, prošlosezonski učesnik četvrtfinala Liga Evrope je vezao nekoliko mečeva bez poraza, a poslednji se desio u prošlom kolu kada je ova ekipa remizirala na svom terenu protiv Barselone, što je svakako jedan sjajan rezultat.\nHetafe igra sjajno u poslednje vreme na svom terenu o čemu najbolje svedoči i nedavni trijumf nad Realom, pa vam preporučujemo da odigrate jedinicu za koju je kladionica CircusCasino pripremila kvotu 2.12.


Epidemiološka situacija u Srpskoj sve teža: Broj zaraženih i hospitalizovanih za sedam dana skoro utrostručen - FILTER\nEpidemiološka situacija u Srpskoj sve je nesigurnija što potvrđuje kako rast broja novozaraženih, tako i pacijenata na liječenju, te onih kojima je, zbog razvoja teže kliničke slike, neophodna respiratorna podrška.\nPrema podacima Instituta za javno zdravstvo RS, u Srpskoj je u protekla 24 časa korona potvrđena kod još 139 građana. Na liječenju su 162 pacijenta, od čega je njih 13 na respiratoru.\nU Univerzitetskom kliničkom centru RS liječi se 85 ljudi, a na respiratoru je deset osoba. Od ukupnog broja hospitalizovanih, 48 ima srednje tešku, a 15 tešku kliničku sliku, dok je desetoro životno ugroženo.\nUnazad sedam dana, imamo skoro tri puta više zaraženih, te preko 2,5 puta više hospitalizovanih, s obzirom na to da je 13. avgusta korona virus potvrđen kod 49 ljudi, a na liječenju je bilo 60 pacijenata. Prije sedam dana, u UKC RS nije bilo životno ugroženih i oboljelih na respiratoru.\nOno što zabrinjava u pogledu širenja zaraze, jeste da i dalje imamo nizak procenat kompletno vakcinisanih.\nPrema posljednjim podacima IJZ RS, u Srpskoj je prvu dozu primilo 266.959, a revakcinisane su 183.672 osobe. To znači da je kompletno vakcinisano oko 19,7 odsto punoljetnih građana. Kad se u obzir uzmu imunizovani u Srbiji, ovaj procenat je nešto viši, ali smo i dalje daleko od kolektivnog imuniteta za koji je neophodno između 70 i 80 odsto vakcinisanih prtiv korone.\nEpidemiolozi konstantno pozivaju građane da se odazovu vakcinaciji protiv korona virusa, te da poštuju epidemiološke mjere, jer je to prioritet u borbi protiv ove bolesti.\nLjekari objašnjavaju da se može desiti da se osobe koje su vakcinisane zaraze korona virusom, ali da neće razviti težu kliničku sliku.\nU RS još nije zvanično potvrđena delta varijanta korona virusa, što ne znači da ovaj soj nije prisutan i u našoj populaciji. Struka prognozira da će pomenuti soj do septembra biti dominantan u svim zemljama, a riječ je o varijanti koja se daleko brže širi od prethodnih.\nDelta soj je dva puta zaraznija u odnosu na izvornu koronu, a jedan zaraženi može da inficira 20 do 30 ljudi iz svog okruženja.\nDo sada su u Republici Srpskoj potvrđena 65.123 slučaja korona virusa, a preminulo je ukupno 3.825 ljudi.\nPrethodna Zaprimljeno 29 prijava nakon Inckovog nametnutog zakona\nSledeća Od subote ponovo rast temperature


Rihanna donirala 5 milijuna dolara za borbu protiv koronavirusa – antena zagreb\nRihannina neprofitna organizacija “Clara Lionel Foundation” je donirala 5 milijuna dolara globalnoj borbi protiv koronavirusa.\nRihannin fond će surađivati sa sljedećim organizacijama: Direct Relief, Partners In Health, Feeding America, the International Rescue Committee i sa Svjetskom zdravstvenom organizacijom. Donirana svota novca će se koristiti za pučke kuhinje namjenjene za starije i siromašne u SAD-u, zaštitnu opremu za zdravstvene radnike, testove za virus, te za potporu lokalnim zajednicama na Havajima i u Malavi.\nRihanna je također ponudila 700 tisuća dolara za kupovinu bolničke opreme u rodnom Barbadosu, koji trenutačno ima šest potvrđenih slučajeva zaraze virusom.\nTagged as Barbados Havaji koronavirus Malavi neprofitna organizacija Rihanna SAD


Kukan i Flekenštajn se sastali sa poslanicima u Skupštini Srbije\nArhiva - Poslanici u sali Doma Narodne skupštine Republike Srbije, u Beogradu, 3. juna 2016.\nBivši poslanici poslanika Evropskog parlamenta Eduard Kukan i Knut Flekenštajn održali su u četgvrtak sastanak sa poslaničkim grupama vladajuće većine i opozicije.\nPrvi sastanci održani su sa vladajućim poslaničkim grupama Srpske napredne stranke i Socijalističke partije Srbije, a svim razgovorima prisustvovao je i šef delegacije Evropske unije u Srbiji Sem Fabrici. Predstavnici SRS su bojkotovali sastanak, ali su ostali poslanički klubovi razgovarali sa Kukanom i Flekenštajnom.\nEvropske diplomate, kao ni predstavnici vlasti nisu davali izjave posle sastanaka, kako kažu, u skladu sa dogovorom na tim sastancima.\nPoslanica Stranke slobode i pravde Marinka Tepić je izjavila da su gosti iz Evrope izneli rezervu prema ideji bojkota predstojećih izbora, a šefica Poslaničke grupe Stranke moderne Srbije Tatjana Macura prenela je da su na sastanku sa Kukanom i Flakenštajnom razgovarali o tome kako može da se poboljša rad parlamenta, kako teče dijalog između vlasti i opozicije i kako poslanici vide učešće na izborima na proleće 2020. godine.\nPo njenim rećima Kukan i Flakenštaj su došli da saslušaju šta poslanici imaju da kažu i kakvi su predlozi da se aktuelna kriza prevaziđe i da nisu nudili rešenja.\n"Mi ih ne doživljavamo kao čarobnjake koji nose čarobni štapić i rešavaju problem jedan po jedan", rekla je Macura.\nGovoreći o radu Skupštine Srbije, Macura je ocenila da su neki problemi koje su imali već otklonjeni, kao što su usvajanje zakona po hitnom postupku i podnošenje velikog broja amandmana koji ne doprinose kvalitetu zakona koje Skupština Srbije usvaja.\nMacura je rekla i da Stranka moderne Srbije još nije donela odluku da li će učestvovati na izborima na proleće 2020. godine i dodala da će je doneti kada izbori budu raspisani.\nA potpredsednica Narodne stranke Sanda Rašković Ivić izjavila je da je na sastanku bivšim poslanicima Evropskog parlamenta Eduardu Kukanu i Knutu Flakenštajnu predočila zahteve stručnog tima "1 od 5 miliona".\nOna je navela da je u razgovoru posebnu pažnju posvetila funkcionerskoj kampanji i da je pitala Kukana i Flakenštajna da li je u njihovim državama moguće da šef države ide u kampanju po mesnim zajednicama i opštinama i da se predsednikovo ime pominje u nazivu liste.\nTakođe, Rašković Ivić je rekla da je u razgovoru sa gostima iz Evrope posebnu pažnju posvetila i medijima ističući "malignu tabloidizaciju" celog društva i posezanje za blaćenjem i kriminalizacijom svih onih koji kritikuju vladavinu Vučića i njegovog režima.


POTREBNA JE SAMO DOBRA VOLJA: Građani BiH bez ikakvih uslova mogu putovati u ove tri države... | Slobodna Bosna\nPOTREBNA JE SAMO DOBRA VOLJA: Građani BiH bez ikakvih uslova mogu putovati u ove tri države...\nZa ulazak u Srbiju nema ograničenja niti je potreban negativan test, a naši državljani mogu bez ograničenja putovati i u Tursku, gdje su otvoreni svi granični prijelazi u zračnom, drumskom i morskom saobraćaju.\nGrađani BiH u jeku pandemije koronavirusa bezuslovno mogu da putuju u Tursku, Srbiju i Bugarsku, dok im je za putovanje u Albaniju neophodna samo potvrda o raspoloživosti smještaja tokom boravka u ovoj zemlji.\nPodaci su ovo Ministarstva vanjskih poslova BiH, koje je za "Nezavisne novine" navelo da bh. građani prilikom putovanja u navedene zemlje nisu dužni da imaju negativan test na koronavirus niti da idu u izolaciju.\n"Za ulazak u Srbiju nema ograničenja niti je potreban negativan test, a naši državljani mogu bez ograničenja putovati i u Tursku, gdje su otvoreni svi granični prijelazi u zračnom, drumskom i morskom saobraćaju. Nakon slijetanja u Tursku, obavezno će se svima mjeriti temperatura. Testovi će se besplatno obavljati svima koji pokažu simptome", naveli su u Ministarstvu.\nBosanskohercegovačkim građanima dozvoljen je ulazak i tranzit u Bugarsku, ali ako građani BiH dolaze sa prostora Švedske, Velike Britanije i Portugala s ciljem ostanka u Bugarskoj, obavezna je izolacija od 14 dana.\n"Pored toga, pri ulasku u Sjevernu Makedoniju neophodna je i popunjena izjava s ličnim podacima o mjestu i vremenskom periodu boravka", naveli su u ovom ministarstvu.\nDodali su da pri ulasku u Crnu Goru državljani BiH mogu priložiti i ELISA test na Covid-19, koji je uradio akreditovani laboratorij.


“Srbija nije podržala organizovanje referenduma u BiH (o Danu RS), ali kao država koja je garant Dejtonskog sporazuma odgovoriće na svake pretnje usmerene Srbiji i znaće da zaštiti sebe, a to je poslednje o čemu treba govoriti, važno je da se što pre obnovi dijalog BiH, Hrvatske i Srbije”, rekao je Dačić.\nDačić je kazao da je Srbija protiv promene Dejtonskog sporazuma i da to može da se desi samo uz saglasnost sva tri naroda, ali da Srbija neće dati nikome mogućnost da se “igra” Dejtonom.\n“Oni koji već deset godina traže da se napravi Dejton 2, počeli su da budu ‘dejtonobranitelji’, a ispada da je RS postala ta koja navodno ruši Dejton”, ocenio je Dačić.\n“Ni Rusija nema tu nameru (evroazijske integracije Srbije). Naš interes je da u našim EU integracijama ne radimo ništa što bi nanelo štetu odnosima sa Rusijom”, dodao je ministar.\n“Mi moramo da znamo da li su to stavovi Misije, ili pojedinaca, jer se često sastajemo, valjda je to prilika da mi kaže ako ima neki problem, a ne da to kaže neki službenik, preko medija”, rekao je Dačić..


Udruženje Rezervnih vojnih starešina na Dan Vojske dobilo svoje prostorije - I love Zrenjanin\nPoseta ambasadora Danske i stručni skup „Dansko-srpski dani voda 2017“\nZbog radova na putu od 24. novembra naizmenično propuštanje vozila na nadvožnjaku prema Beogradu\nInteresovanje za doček Nove godine u ˝Prestige-u˝ veće nego prošle godine\nUdruženje Rezervnih vojnih starešina na Dan Vojske dobilo svoje prostorije\nObjavljeno 21.04.2017. u 14h\nUdruženje Rezervnih vojnih starešina (RVS) danas su, kada se obečleževa Dan Vojske Srbije, dobile svoje prostorije u okviru zrenjaninske kasarne. Vrpcu na ulazu u opremljene prostorije presekla je predsednica tog udruženja, Tanja Dulović.\nOvo je mesto koje će ubuduće biti neka vrsta oficirskog kluba gde će se sastajati i aktvni i rezervni oficiri i podoficiri koji treba da se sprijatelje i druže i da zajednički organizuju određene aktivnosti.\nOrganizacija RVS u Zrenjaninu dobila je na značaju povratkom garnizona u Zrenjanin i činjenicom da je sedište Komande za razvoj banatske brigade upravo u našem gradu.\n-Od izuzetnog je značaja da svi ti rezervni oficiri i podoficiri, bez obzira da li imaju ili nemaju raspored u toj brigadi, budu okupljeni u jednoj ovakvoj organizaciji gde će pokušati da realizuju svoje aktivnosti. To su ne samo edukacija i osposobljavanje, već je to i neki doprinos gradu i građanima i u oblastima koje su vezane za mirnodopski period, kada su u pitanju, na primer, vanredne situacije ili bilo koja bezbednosna kultura. Svi su povezali aktiviranje RVS sa vojnim vežbama i pričama o vojnom roku, ali nije tako. Kod nas su ljudi zbog te bliske istorije koja je vezana za žrtve izuzetno osetljivi na takva pitanja. Organizacija RVS ima svoju ulogu i u miru i tako bi trebalo da ostane, rekla je nedavno Dulović za portal I love Zrenjanin.\nOrganizacija Rezervnih vojnih starešina postoji već 97 godina. Nastala je 15. septembra 1919. na godišnjicu proboja Solunskog fronta i prvi doživotni predsednik je bio vojvoda Stepa Stepanović. Prvobitno se zvalo Udruženje rezervnih oficira i ratnika. Posle toga tradiciju nastavljaju Rezervne vojne starešine.\nVažnom trenutku za članove udruženja RVS prisustvovao je i gradonačelnik Čedomir Janjić\nUdruženje Rezervnih vojnih starešina pokušaće da se nametne kao autoritet u oblastima edukacije vezane za odbranu i vanredne situacije.\n-Pokušaćemo građanima da približimo vojni poziv, ulogu i značaj vojske. Građani će moći da pitaju sve o rezervi u vojsci, o vojnim rokovima, o tome šta je aktivna, a šta pasivna rezerva, pitanja vezana za Zakon o odbrani, rekla je Dulović.\nTagovi:rezervne vojne starešine, Tanja Dulović, Vesti Zrenjanin\nU Zrenjaninu obeležen Dan saveza organizacija rezervnih vojnih starešina Srbije\nČestitka rezervnih vojnih starešina povodom Svetskog dana Civilne zaštite\nTanja Dulović novi predsednik gradske organizacije Rezervnih vojnih starešina


Izvor\tKlix.ba\tjun 18, 2016\nBritanska pevačica Leona Lewis je objavila pesmu pod nazivom "We Are All (Looking for Home"), koju je posvetila psima i tako podržala borbu za zaštitu ovih životinja.\nLeona se udružila s britanskim tekstopiscem i dobitnicom Grammyja Diane Warren te su zajedno radile na baladi čiji je cilj podrška borbe za zaštitu pasa širom sveta.\nPesma je podrška i za kampanju Stop Yulin Forever.\nFestival Yulin Dog Meat se održava početkom juna, a svake godine se na ovom događaju ubije do 10.000 pasa. Fotografije iz kineske autonomne regije Guangxi Zhuang prikazuju pse u mrežama i kavezima pre nego su ubijeni zbog mesa.\n« Američka pevačica ubijena dok je delila autograme Led Cepelin na sudu zbog pesme "Stairway to Heaven" »


Sporazum s "BASF"-om obuhvata "Bayer"-ov posao u sektoru glufosinat-amonijum herbicida, što obuhvata sve njegove jedinice za žitna semena i povezane aktivnosti u oblasti istraživanja i razvoja, navodi se u saopštenju kompanije.\nPčelari: Oko 90 odsto meda na našem tržištu je falsifikat\nNa osnovu istraživanja iz proteklih 10 godina, oko dve trećine meda na našem tržištu je neispravno. Vlada Srbije odlučila je nedavno da se time pozabavi i osnovala je operativni štab koji se bavi samo tim problemom.\nPočinje da radi Nacionalna laboratorija za mleko\nMinistarstvo poljoprivrede Srbije je objavilo konkurs za zapošljavanje u Nacionalnoj laboratoriji za kontrolu mleka.\nZbog vremenskih neprilika proizvodnja grožđa u Evropi najmanja u poslednjih 36 godina\nGrad, mraz i suša teško su pogodili evropsku proizvodnju grožđa u EU, koja je zbog toga najmanja u poslednjih 36 godina, saopštili su stručnjaci, mada se očekuje da će kvalitet vina biti izvrstan.\nNajširi asortiman organske i zdrave hrane, pomoć nutricionista prilikom kupovine, Fresh Square sveži proizvodi za poneti i povoljne cene namirnica na meru su ono po čemu se IDEA Organic prodavnice razlikuju od ostalih.\nStručnjaci procenjuju da je šteta od suše premašila milijardu evra\nDržava još nije saopštila koliku je štetu ove godine nanela suša u poljoprivredi Srbije, a stručnjaci tvrde da su direktni gubici možda i veći od milijardu evra, ako se prinosi porede sa rekordnim, prošlogodišnjim, mada kažu da ova poljoprivredna godina nije lošija od 2000. i 2012. godine.\nBudi i ti naj NBG poljoprivrednik\nPovodom obeležavanja „Svetskog dana poljoprivrednika“ 12. oktobra kompanija NBG Leasing pokrenula je konkurs za „NAJ NBG poljoprivrednika“ na svojoj facebook strani.\nKao nadoknadu za desetkovane prinose Vlada ratarima nudi kredite\nVlade Srbije i Vojvodine su odobrile mere za ublažavanje posledica suše u poljoprivredi.\nNedimović najavio pomoć poljoprivrednicima pred setvu\nDržava će pomoći poljoprivrednicima pred jesenju setvu.\nMali proizvođači teško do nove mehanizacije\nU Srbiji je ove godine prodato 30 odsto poljoprivrednih mašina više nego prethodnih pet godina, navode u Poslovnom udruženju uvoznika i izvoznika poljoprivredne mehanizacije.


Istraživanja i analize | Jednoroditeljske porodice\nŽENE I MUŠKARCI U REPUBLICI SRBIJI\nOBJAVLJENA ANALIZA USKLAĐIVANJE RADA I RODITELJSTVA U REPUBLICI SRBIJI\nPublikacija „Položaj žena na tržištu rada“ Autorke: Sarita Bradaš, Ksenija Petovar i Jovana Pantović\nPublikacija je objavljeljena u partnerstvu Fondacije centar za demokratiju i Fondacije Fridrih Ebert.\nZAŠTITA SAMOHRANIH RODITELJA U REPUBLICI SRBIJI - ANALIZA PRAVNOG OKVIRA I PREPORUKE\nFondacija „Ana i Vlade Divac“ kroz Program za unapređenje uslova za kvalitetno odrastanje dece i mladih pomaže jednoroditeljskim porodicama da se razvijaju u povoljnijim socijalnim uslovima i svojoj deci obezbede spokojnije detinjstvo.\nDo sada smo kroz ovaj Program pomogli više od 20 porodica i to kroz izgradnju kuća, dodelu ekonomskih grantova i pružanje psihološke podrške. Brojne uspešne priče, ali i želja da dodatno pomognemo i osnažimo ove porodice, podstakle su nas da sa Udruženjem „Jelek“*1pokrenemo projekat Jačanje ljudskih prava i ekonomsko osnaživanje samohranih majki u Srbiji, koji finansira Delegacija Evropske unije u Republici Srbiji.\nProjekat ima za cilj da unapredi kvalitet života samohranih roditelja u Srbiji i podstakne njihovo aktivno učešće u društvu, kroz jačanje institucionalne podrške i ekonomsko osnaživanje. Publikacija Zaštita samohranih roditelja u Republici Srbiji: analiza pravnog okvira i preporuke, predstavlja korak dalje u našem radu u ovoj oblasti i nastala je na osnovu velikog broja identifikovanih problema sa kojima se jednoroditeljske porodice svakodnevno susreću.\nJedan od primarnih ciljeva izrade i objavljivanja ove publikacije jeste pružanje podrške donosiocima odluka i najvažnijim činiocima u sistemu socijalne zaštite kako u sagledavanju problematike tako i u pronalaženju adekvatnih rešenja za unapređenje postojećeg pravnog okvira koji reguliše položaj samohranih roditelja.\nPravna analiza sadrži osvrt kako na nacionalni pravni sistem, tako i na uporednopravna rešenja i dobru praksu država. Jasno su identifikovane prepreke koje se javljaju u pogledu ostvarivanja pojedinih prava. Neke od tih situacija vezane su za specifičan položaj samohranih roditelja, dok se druge odnose na slabe tačke u sistemu socijalne zaštite uopšte.\nUvodna razmatranja imaju za predmet definiciju samohranog roditelja i jednoroditeljske porodice, koje nedostaju u pravnom okviru Republike Srbije. Iz detaljnog razmatranja najznačajnijih međunarodnih instrumenata u ovoj oblasti, jasno se mogu identifikovati standardi normiranja i postupanja kojima bi trebalo težiti, dok se iz uporednopravnog okvira i prakse mogu iskoristiti mnoge ideje za bolji socio-ekonomski položaj samohranih roditelja, naročito kroz unapređenje zakonskih rešenja poboljšanje položaja jednoroditeljskih porodica.\nKonačno, analiza sadrži i osvrt na normativne i praktične nedostatke u propisima i domaćoj praksi, kao i konkretne preporuke kako se propisi mogu učiniti kvalitetnijim, a praksa poboljšati.\nPoseban činilac na koji bi valjalo obratiti pažnju, tiče se uloge lokalnih zajednica i lokalnih samouprava u realizaciji postizanja višeg standarda zaštite samohranih roditelja i omogućavanja kvalitetnijeg uživanja prava koja im pripadaju.\nZbog svega navedenog, može se reći da su napori na stvaranju ove publikacije rezultirali analizom koja će u narednom periodu predstavljati nezaobilaznu početnu tačku prilikom projektovanja narednih koraka državnih i drugih činilaca u ostvarivanju strateških ciljeva u ovoj oblasti socijalne zaštite.\nOBJAVLJENA ANALIZA O POLOŽAJU SAMOHRANIH RODITELJA NA TRŽIŠTU RADA\nImajući u vidu izazove sa kojima se suočavaju samohrani roditelji u oblasti rada i zapošljavanja, Fondacija Ana i Vlade Divac i Centar za dostojanstven rad, u saradnji sa preduzećem za istraživanje javnog mnenja proinsight, razvili su analizu o položaju samohranih roditelja na tržištu rada.\nNiska stopa zaposlenosti samohranih roditelja, kao i činjenice da je čak 34,5 odsto porodica gde jedan roditelj brine o jednom ili više dece izloženo riziku od siromaštva 1, te da je u 80 odsto takvih domaćinstava nosilac žena, podstakli su nas da ovu temu postavimo visoko na agendi naših aktivnosti.\nCilj analize je da se prikupe informacije o mogućnostima za pristup tržištu rada i uzrocima nezaposlenosti roditelja koji sami brinu o deci i da se kreiraju preporuke za unapređenje politika iz ove oblasti.Analiza je urađena na uzorku koji je indikativan, a nalazi koji su dobijeni predstavljaju polaznu tačku za dalja istraživanja u ovoj oblasti, kao i smernice za razvoj adekvatnih usluga podrške, programa informisanja i zagovaranje za donošenje novih odluka, mera i servisa. sve aktivnosti usmerene su na podršku zapošljavanju samohranih roditelja.\nRezultati analize namenjeni su donosiocimaa odluka i relevantnim akterima iz javnog /civilnog /poslovnog sektora koji su zainteresovani za unapređenje uslova za rodnu jednakost na radom mestu i usklađivanje rada i roditeljstva. Analiza je urađena u okviru projekta “Jačanje rodne jednakosti i položaja samohranih roditelja na tržištu rada u Srbiji“ koji realizuje Fondacija Ana i Vlade divac, u partnerstvu sa Centrom za dostojanstven rad i uz finansijsku podršku evropske unije.


Избеглички проблем стављен ад акта | Јадовно 1941.\nIzbeglički problem stavljen ad akta\nBeograd – Države regiona spremaju se da potpišu dokument kojim praktično stavljaju izbeglička imovinska pitanja ‘ad akta’, kažu predstavnici izbegličkih udruženja.\nMiodrag Linta, predsednik Koalicije izbegličkih udruženja, je za B92 rekao da taj problem ne pogađa samo izbeglice u Srbiji, već i sve one koji imaju bilo kakvu imovinu ili materijalna potraživanja u državama bivše Jugoslavije.\nLinta kao i ostali predstavnici izbegličkih udruženja već tri dana odlaze u Predsedništvo Srbije i traže da ih predsednik primi kako bi mu predstavli stav države po ovom pitanju. Iako je prijem zatražen pre dve nedelje, iz Kabineta još nije stigao odgovor.\n“Svakog dana mi ostavljamo na pisarnici naše pismo u kome tražimo prijem i obrazlažemo problem, ali odgovora nema”, rekao je Linta za veb B92 i najavio da će se to nastaviti do konferencije koja u Beogradu počinje 7. novembra.\nZa tada je u Beogradu zakazana konferencija ministara spoljnih poslova Srbije, Hrvatske, BIH i Crne Gore, na kojoj će biti potpisana Deklaracija koja sadrži izjavu iz koje proizlazi da je izbegličko pitanje na Balkanu završeno.\n“Ukoliko se potpiše takva deklaracija, to znači da države smatraju da izbegličko pitanje u državama bivše Jugoslavije više nije problem i da o rešavanju imovinskih pitanja neće više pregovarati države nego da se to ostavlja pojedincima”, rekao je Linta.\nOn je dodao da je nekoliko desetina građana pokušalo da ostvari svoja prava sudskim putem u Hrvatskoj, ali da su većinom izgubili slučajeve i umesto da dobiju imovinu ili penziju morali da plate velike sudske troškove.\nLinta navodi da u Bečkom sporazumu o podeli imovine bivše SFRJ postoji Aneks G, kojim se regulišu imovinska i stečena prava građana koji su izbegli, ali da srpska delegacija u pregovorima o tom sporazuma koji je ratifikovan u parlamentima u regionu nije pregovarala o tom Aneksu.\n“Delegacija koju je predvodio Gašo Knežević o tom aneksu nije pregovarala i ne znamo zašto”, rekao je Linta.\nOn je dodao da od državnih organa traže odgovor zbog čega se potpisuje ovakva deklaracija.\n“Ako hoće da se mi žrtvujemo zbog nekog lažnog poverenja i pomirenja u regiona neka nam kažu tako, a ne da potpisuju da je izbegličko pitanje rešeno”, rekao je on.


Javna kampanja 'Plata za život' bit će pokrenuta i u Bosni i Hercegovini @ StartBiH.ba\nNa Međunarodni dan rada - 1. maja, u BiH će biti pokrenuta javna kampanja "Plata za život" radi skretanja pažnje na problem siromašnih plata i prava radništva u tekstilnoj industriji.\nKampanja je dio međunarodne inicijative koju vodi Kampanja za čistu odjeću - globalna mreža organizacija i sindikata koja se bavi zaštitom radnih i ljudskih prava. Vođenje kampanja i javno zagovaranje ključni su alati koje ova međunarodna inicijativa koristi da bi poboljšala uvjete rada u tekstilnoj industriji na globalnom nivou.\nUN kao i drugi evropski organi priznali su pravo na platu za život kao ljudsko pravo. Ipak, realne plate radništva su daleko ispod ovog nivoa u Centralnoj, Istočnoj i Jugoistočnoj Evropi - one čak, prema konceptu mjerenja granične linije siromaštva u Evropskoj uniji, padaju značajno ispod tog nivoa. U Bosni i Hercegovini minimalna plata iznosi 27 posto plate za život, što znači da ogroman broj radnika ima sirotinjsku platu koja je nedovoljna za dostojanstven život.


Veritas rešava GDPR pitanja na globalnom nivou - LookerWeekly.com magazin\nVeritas Technologies, lider u upravljanju informacijama, predstavio je 22. marta integrisano rešenje koje će pomoći organizacijama da direktno rešavaju pitanja u vezi sa dolazećom opštom regulativom za zaštitu podataka GDPR (General Data Protection Regulation).\nOvo rešenje omogućava kompanijama širom sveta da razumeju šta sve mogu biti informacije upotrebljive za identifikaciju ličnosti (Personally Identifiable Information – PII), kako se oni odnose na stanovnike Evropske unije i da im omogući pristup ovim informacijama brzo, kad ih zahtevaju zaposleni ili krajnji korisnici. Ono takođe obezbeđuje sistematičan način da organizacije zaštite PII podatke od kompromitacije, gubitka ili oštećenja. Ovo su elementi koji se smatraju kritičnim i obavezujućim prema novom zakonu EU.\nObezbeđivanje ekspertskog vođstva gde je i kada je ono najpotrebnije: Veritas je uspostavio novu savetničku uslugu osmišljenu da obrazuje i prenese znanje globalnim timovima za pravna pitanja, pitanja usaglašavanja poslovanja i pitanja privatnosti, o tome kako ovo rešenje može pomoći da se izbore sa izazovima koje pred njih stavlja GDPR. Ovaj ekspertski tim je zadužen da održava GDPR radionice, sprovodi testiranje spremnosti za GDPR, i implementira ključne tehnologije specifične za GDPR.\nLociranje podataka zarad usaglašavanja sa GDPR-om: Nova regulativa zahteva da kompanije moraju da lociraju lično informacije upotrebljive za identifikaciju ličnosti (PII) u veoma kratkom vremenskom periodu. Veritas obezbeđuje analitičke alatke za meta-podatke koje pružaju precizne mape podataka tako da kompanije mogu veoma lako da utvrde gde se lične i osetljive informacije skladište, ko ima pristup njima, kao i koliko se dugo već zadržavaju u “sistemu” kompanije. One potom mogu preduzeti potrebne aktivnosti nad podacima koje su mapirali.\nPretraživanje podataka za usaglašenost poslovanja sa regulativom GDPR: Ubuduće će sa GDPR-om stanovnici zemalja članica EU imati pravo da dobiju kompilaciju svih podataka koje kompanije imaju o njima. Veritasova tehnologija mašinskog učenja može lako da otkrije neposredno i posredno identifikujuće podatke da bi omogućila da se mogu sprovesti prava koja im dotični zakon garantuje, uključujući i “pravo da budu zaboravljeni”. Dodatno, Veritasovi eDiscovery alati koji se lako koriste, pomažu kompanijama da pretražuju, analiziraju i proizvode relevantne podatke kako bi brzo zadovoljili zahteve u vezi sa svim regulatorno-pravnim pitanjima.\nMinimiziranje podataka za usaglašenost sa GDPR-om: Prema zahtevima GDPR-a, kompanije će morati da zadržavaju tačno određene informacije. To takođe znači da moraju da obrišu sve podatke koji nisu od ključnog značaja i to da redovno rade. Korišćenjem Veritasovih rešenja za klasifikaciju ličnih podataka, kompanije mogu da postave politike koje pomažu da se zadržavaju samo neophodni podaci i da se se briše ostalo, čime im se pomaže da se pridržavaju striktnih pravila za održavanje usaglašenosti poslovanja sa zakonskom regulativom.\nZaštita podataka za GDPR usaglašenost: Sa GDPR-om, kompanije moraju da imaju prave alate u primeni za zaštitu od gubitaka podataka, oštećenja ili kompromitacije. Veritasova unifikovana zaštita podataka omogućava sveobuhvatnu I kompletnu reviziju koja pokazje da li su zadovoljeni protokoli za zaštitu podataka, kao i protokoli za otpornost. Uz to, rešenja kompanije Veritas za zaštitu podataka ne zavise od specifične infrastrukture, što će reći da rade sa podacima smeštenim u “lokalu”, tj. unutar prostorija kompanija, na “oblaku” ili u mešavini ova dva okruženja. Time se kompanijama obezbeđuje dodatna fleksibilnost u odgovaranju na zahteve zakonske regulative.\nNadzor podataka za usaglašenost sa GDPR-om: Kada GDPR bude stupio na snagu, nadležni za kontrolu I upravljanje podacima unutar kompanije moraju da prijave ukoliko dođe do upada u njihove sisteme u roku od 72 sata od incidenta. Veritasova prediktivna analitika pretnji pomaže kompanijama da automatski identifikuju anomalije u ponašanju i sprovedu istrage samo jednim klikom.\nPrijavite se za najveći tim bilding događaj u Srbiji po posebnim novogodišnjim cenama Bilo da ste sportski aktivni ili samo želite da se dobro zabavite sa svojim kolegama imate priliku da budete deo serije poslovnih...


On se osvrnuo na rad Vlade Vukoičića, sa kojim je sporazumno raskinuta saradnja.\n"Vlada je uradio veliki posao za šest meseci, ali njegov i naš posao je takav kakav je. Zvezdi je bila potrebna promena i morale su da se isključe emocije. Vlada je došao posle serije 1-4, napravio je dobar rezultat, osvojio Kup Radivoja Koraća i bio drugi u ABA ligi. Ali, možda je došlo do zasićenja, pad u igri je bio očigledan, a nama predstoji važna utakmica 25. aprila u Laktašima (polufinale ABA lige sa kragujevačkim Radničkim - ko pobedi, ide i u finale i u Evroligu)".\nPrvi čovek crveno-belih je istakao da serija loših igara ugrozila rezultat i ambicije kluba.\n"Ne trebaju nam lekcije ni komentari koji kruže u javnosti i na internetu. Radonjić nam je bio prvi pik i prošlog leta, kada je odlazio Pešić, ali tada nije došlo do saradnje. On ima stručnost, kompetentnost i rezultat iza sebe. Ugovor je potpisan na dve godiine i imamo nameru da on dugo radi kako bi ostvario i naše i svoje ambicije", rekao je Čović.\nOn je dodao da će vreme pokazati da li je odluka ispravna, ali da rukovodstvo kluba stoji iza nje.\n"Imali smo sportski rezultat, ali igra nije pratila to. Za sve kritičare i one koji su prihvatili ovu odluku teško podsetio bih da klub 2011. praktično nije postojao, a uspeli smo da ga izdignemo do njegovog renoma. Trudićemo se da više radimo a manje pričamo, iako radimo pod pritiskom. Ali, to je normalno u Zvezdi, kao i u našem rivalskom klubu", rekao je Čović.\nRadonjić je treći trener koji će voditi crveno-bele u ovoj sezoni, posle Milivoja Lazića i Vlade Vukoičića.\n"U ovom poslu nema emocija. Nije bilo ni prema Laziću, a ni prema mom sinu. Sada smo morali da se rastanemo sa Vladom i svi koji dolaze u klub moraju da znaju: u klubu nas drži samo struka", naglasio je Nebojša Čović.\nPredsednik Zvezde je dodao da je ovakva situacija "ugrozila zdravlje mnogih".\n"Ova situacija je, pre svega, ugrozila zdravlje navijača ali i onih koji sa ekipom usko rade, a to je bio Vlada Vukoičić. On je radio maksimalno stručno i kompetentno, ali i pod velikim stresom", rekao je Čović.\nOn se osvrnuo na kuloarske priče da je Demarkus Nelson "napustio klub zbog odlaska u Badalonu".\n"Nelson je bio povređen, trenirao je u poslednja dva dana sa ekipom. Nije pušten nigde. Mi ništa ne mistifikujemo, ni što se tiče igračkog kadra, ni što se tiče finansija", rekao je Čović.\nNa pitanje upućeno Dejanu Radonjiću kako će koristiti tri Amerikanca koja su u timu, na šta je novi trener rekao da je prerano o tome govoriti, nadovezao se Čović:\n"Mi znamo kakve smo igrače doveli i šta oni umeju da pruže. Crvena zvezda neće dozvoljavati da se u košarkaškom klubu dešava ono što smo viđali u fudbalskom, da se strani fudbaleri koji su preplaćeni nalaze na klupi, umesto da imaju neki doprinos", zaključio je Čović.


Ujedinjeni Arapski Emirati zainteresovani za dalja ulaganja u turizam i nekretnine u Srbiji\nPotpredsednik Vlade Ujedinjenih Arapskih Emirata (UAE) šeik Hamdan bin Zajed el Nahjan istakao je u razgovoru sa predsednikom Srbije Aleksandrom Vučićem da postoji veliko interesovanje UAE za dalja ulaganja u oblasti hotelskog i lovnog turizma i nekretnine u Srbiji.\nHamdan je naglasio da će Srbija u UAE imati odgovornog i iskrenog partnera, saopšteno je iz pres-službe predsednika Srbije.\nVučić i Hamdan razgovarali su danas u Beogradu o bilateralnoj saradnji, zajedničkim projektima, odnosima u svetu i zapadnom Balkanu.\nPredsednik Srbije je istakao da dve zemlje neguju iskrene prijateljske odnose i da žele dalje unapređenje saradnje u svim sferama društvenog života, naročito u oblasti ekonomije.\nOn je zahvalio Hamdanu za finansijsku podršku koju UAE pružaju Srbiji, kao i uspešnu realizaciju projekata u oblasti poljoprivrede, energetike, saobraćaja i građevinarstva.\nItalijanska kompanija "Geci" zainteresovana za ulaganja u Vojvodinu\nSKOK IT TRŽIŠTA Izvoz kompjuterskih usluga veći za 40 odsto u odnosu na 2017. prevazilazi 1,2 milijarde evra\nIzvoz kompjuterskih usluga u prvih pet meseci ove godine, veći je za 40 odsto nego u istom periodu prošle godine, podaci su Narodne banke Srbije. Posle deset godina, zabeležen je skok u osnivanju preduzeća koja se bave trgovinom usluga iz oblasti programiranja.


Ovaj malen narod, poznat je po mnogo čemu, u istoriji najviše po svojoj žrtvi koju je dao u borbi za slobodu. Međutim, danas je malo ostalo od tog "čojstva i junaštva" o kome nam govore epovi.\nSvi smo prethodnih dana imali priliku da se upoznamo sa nemilim događajima koji su pogodili porodicu Bogeski. Tragičan epilog još jednom je ukazao na mnoge nedostatke društvenog i pravnog sistema u našoj zemlji. Postavlja se pitanje koliko je državnih službi zakazalo i stvorilo preduslove za ovakav i slične tragične događaje u budućnosti? Da li je zakazao kazneno - popravni sistem koji je svojom nedovoljnom efikasnošću dozvolio kriminalni recidiv? Da li su zakazale socijalne službe koje provalniku nisu pružile odgovarajući izlaz iz zavisnosti i specifičnog psihiloškog stanja u kome se on nalazio? Na kraju, od najvećeg značaja stoji i pitanje odgovornosti pravnog sistema jer je trenutni epilog ovom događaju pritvor za čoveka koji je svoju porodicu branio od provalnika.


16/11/2011, Informacije, Novosti\nU okviru svoje oprostajne turneje koja ce trajati dve godine spanska operska diva Monserat Kabalje odrzala je 06.novembra koncert u Beogradskoj areni. Ona je nastupila u pratnji simfonijskog orkestra RTS, pod dirigentskom palicom Spanca Hozea Kolada. Kao gost na koncertu nastupio je i pevac Haris Dzinovic kao i solistkinja Snezana Savicic Sekulic.\nSvetska operska diva Monserat Kabalje, poznata i pod nadimkom „La Superba“, pred vise od 5.000 ljudi nastupila je u Beogradskoj areni. Kao svaka prava zvezda, lisena sujete, Monserat je sastavila repertoar koncerta tako da su svi podjednako bili zvezde. Maestalni Spanac koji je u jednom trenutku okrenuo dirigentsku palicu ka publici, Haris sa jedinstvenom jacinom glasa, solistkinja Narodnog pozorista sa andjeoskim vokalom.\nPrvi deo koncerta bio je u laganijem ritmu koji je u drugom delu ubrzao. Neizbezno je bilo i izvodjenje popularne arije iz opere Karmen, a najvece iznenadjenje bio je Haris Dzinovic koji se veoma dobro snasao u ulozi operskog pevaca. On je pevao stare napolitanske pesme „Dicitencello vuie“ i „Torna a Surriento“ a u duetu sa Monserat briljirao je u „Non di scordad di me“.


Nikačević: Pokušavaju da opljačakaju AMSS – Nadlanu.com\nObjavljeno 16. apr 2014. / 20:46:25\n"Oni koji optužuju nas za kriminal danas su dobili od mene ponudu - ko god donese bilo kakav dokaz da sam ja nelegalno uzeo 100 evra dobiće od mene kao nagradu 10.000 evra i to pred kamerama", istakao je Nikačević.\nOn je kazao da niko od njih nije doneo nijedan papir, već se služe spletkama.\n"To je organizovana kriminalna grupa, njih trojica - četvorica iz AMS, koji su smenjeni, a koje je organizovao švercer oružja Orhan Dragaš, koji plaća privatna obezbeđenja da dolaze i pritiskaju našu kuću i otimaju, a sve s namerom da bi kontrolisao AMSS uz pomoć svog kadra Demira Hadžića, inače pomoćnika ministra saobraćaja i da bi pljačkali ovu bogatu kuću", istakao je Nikačević.\nOn je rekao da je lično sa svojim saradnicima zaslužan u poslednje četiri i po godine što je ta AMSS danas bogata kuća i da AMSS ima sva priznanja o tome da je jedan od najuspešnjijih nacionalnih auto-moto klubova u Evropi.\n"Radi se o napadu na AMSS da bi se pljačkao", naglasio je on i dodao da su oni koji tvrde da je rukovodstvo AMSS smenjeno počinili "krivično delo falsifikovanja i organizovanja potpuno nelegalne grupe ljudi koja se nazvala skupšitnom i zbog toga su podnete krivične prijave tužilaštvu".\n"Sa druge strane, legalna skupština AMSS je u nedelju sa 45 delegata poništila sve te odluke i zatim su promenjena četiri člana Upravnog odbora koji su organizovali takav skup", rekao je Nikačević.\nOn je ukazao na dve adrese, Auto-moto savez Srbije i istoimeno privredno društvo koje je posebno pravno lice i dobija dotacije od AMSS. Pošto je smenjen direktor privrednog društva, organizovao je ljude da dođu u Beograd i vrše pritisak, dodao je Nikačević.\n"AMSS upravljaju članovi i delegati a samoupravljanje je odavno mrtvo. Ne mogu radnici naših preduzeća koje smo mi osnovali da odlučuju o ovom rukovodstvu i ovo je samo jedan vid manipulacije sa tim ljudima koji limaju male plate i minimalce, a njihovi direktori između 80.000 i 100.000 dinara mesečno", naveo je Nikačević.\nAMSS je to preduzeće, čiji su radnici došli danas da protestuju, dotirao u poslednje četiri godine sa više od 193 miliona dinara, dodao je on.\nU saopštenju AMSS je nevedeno da je danas ispred direkcije u Ruzveltovoj 18 u Beogradu okupila grupa od oko 80 zaposlenih od ukupno 1.300 koliko ih ima u sistemu AMS S.\nVećina okupljenih nisu zaposleni u AMSS već u privrednom društvu AMSS d.o.o. Beograd, koje je posebno pravno lice. Grupa koja protestuje nema nikakve zvanične zahteve, sem smene Nikačevića, koga ne biraju zaposleni nego Skupština AMSS, kao najviši organa upravljanja i koji je legitimno izabran, navedeno je u saopštenju.\nNikačević je istakao da mu zaposleni u AMSS nijednog trenutka nisu uputili sindikalni zahtev, niti su mu se obratili na bilo koji način sa zamerkama na rad AMSS i eventualnim predlozima za unapređenje.\n"To ukazuje da se radi o grupi ljudi instruisanoj od strane pojedinaca, koji po svaku cenu i na nelegalan način pokušavaju da preuzmu AMSS", saopštio je AMSS.\nPlate zaposlenih u AMSS su redovne, primaju se dva puta mesečno i daleko su iznad republičkog proseka, navedeno je u saopštenju.\nIzvor: Blic/ foto: Beta/Nenad Petrovic